
UTRENIA (cu Canoanele de rugăciune) și
SFÂNTA LITURGHIE a Sfântului Ioan Gură de Aur din
7 septembrie 2026, luni dimineață
Înainte-prăznuirea Naşterii Maicii Domnului;
†) Sfinţii Cuvioşi Simeon şi Amfilohie de la Pângăraţi;
Sfântul Mucenic Sozont; Sfânta Cuvioasă Casiana Imnografa
* după Mineiul pe luna septembrie, ediţia 2015

PREOTUL: Binecuvântat este Dumnezeul nostru, totdeauna, acum și pururea și în vecii vecilor!
STRANA: Amin! Slavă Ție, Dumnezeul nostru, slavă Ție!


Împărate ceresc, Mângâieto​rule, Duhul adevărului, Care pretutindeni ești și toate le ​plinești, Vistierul bunătăților și Dătătorule de viață, vino și Te sălășluiește întru noi, și ne curățește pe noi de toată întinăciunea și mântuiește, Bunule, sufletele noastre!


Sfinte Dumnezeule, Sfinte tare, Sfinte fără de moarte, miluiește-ne pe noi! (de trei ori, închinându-ne de fiecare dată)
Slavă Tatălui și Fiului și Sfântului Duh!

Şi acum și pururea și în vecii vecilor. Amin!


Preasfântă Treime, miluiește-ne pe noi! Doam​ne, curățește păcatele noastre! Stăpâne, iartă fărădelegile noastre! Sfinte, cercetează și vin​decă neputințele noas​tre, pentru numele Tău!


Doamne, miluiește! (de trei ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!

PREOTUL: Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor.

STRANA: Amin! Doamne, miluiește! (de 12 ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Veniţi să ne închinăm Împăratului nostru Dumnezeu!


Veniţi să ne închinăm şi să cădem la Hristos, Împăratul nostru Dumnezeu!


Veniţi să ne închinăm şi să cădem la Însuşi Hristos, Împăratul şi Dumnezeul nostru! (închinându-ne de fiecare dată)
și se citesc cei doi psalmi

Psalmul 19

1. Auză-te Domnul în ziua necazului și să te apere numele Dumnezeului lui Iacob!


2. Trimită ție ajutor din locașul Său cel sfânt și din Sion să te sprijine pe tine!


3. Pomenească toată jertfa ta și arderea de tot a ta bineplăcută să-I fie!


4. Dea ție Domnul după inima ta și tot sfatul tău să-l plinească!


5. Bucura-ne-vom de mântuirea ta și întru numele Dumnezeului nostru ne vom mări. Plinească Domnul toate cererile tale!


6. Acum am cunoscut că a mântuit Domnul pe unsul Său, cu puterea dreptei Sale.


7. Îl va auzi pe dânsul din cerul cel sfânt al Lui.


8. Unii se laudă cu căruțele lor, alții cu caii lor, iar noi ne lăudăm cu numele Domnului Dumnezeului nostru.


9. Aceștia s-au împiedicat și au căzut, iar noi ne-am ridicat și ne-am îndreptat.


10. Doamne, mântuiește pe împăratul și ne auzi pe noi, în orice zi Te vom chema!

Psalmul 20

1. Doamne, întru puterea Ta se va veseli împăratul și întru mântuirea Ta se va bucura foarte.


2. După dorirea inimii lui i-ai dat lui și de voia buzelor lui nu l-ai lipsit pe el.


3. Că l-ai întâmpinat pe el cu binecuvântările bunătății, pus-ai pe capul lui cunună de piatră scumpă.


4. Viață a cerut de la Tine și i-ai dat lui lungime de zile în veacul veacului.


5. Mare este slava lui întru mântuirea Ta, slavă și mare cuviință vei pune peste el.


6. Că îi vei da lui binecuvântare în veacul veacului, îl vei veseli pe dânsul întru bucurie cu fața Ta.


7. Că împăratul nădăjduiește în Domnul și întru mila Celui Preaînalt nu se va clinti.


8. Află-se mâna Ta peste toți vrăjmașii Tăi, dreapta Ta să afle pe toți cei ce Te urăsc pe Tine!


9. Îi vei pune pe ei ca un cuptor de foc în vremea arătării Tale;


10. Domnul întru mânia Sa îi va tulbura pe ei şi-i va mânca pe ei focul.


11. Rodul lor de pe pământ îl vei pierde și sămânța lor dintre fiii oamenilor.


12. Că au gândit rele împotriva Ta, au cugetat sfaturi care nu vor putea să stea.


13. Că îi vei pune pe ei pe fugă și cu arcul Tău vei ținti capul lor.


14. Înalţă-Te, Doamne, întru tăria Ta, cânta-vom și vom lăuda puterile Tale!
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!


Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori, închinându-ne de fiecare dată)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Preasfântă Treime, miluieşte-ne pe noi! Doam​ne, curățește păcatele noastre! Stăpâne, iartă fărădelegile noastre! Sfinte, cercetează și vin​decă neputințele noas​tre, pentru numele Tău!

Doamne, miluieşte! (de trei ori)

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!

PREOTUL: Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor.

STRANA: Amin! Apoi cântă:

Troparul Sfintei Cruci - glasul 1

Mântuieşte, Doamne, poporul Tău şi binecuvintează moştenirea Ta! Biruinţă binecredincioşilor creştini asupra celui potrivnic dăruieşte și, cu Crucea Ta, păzeşte pe poporul Tău!

Slavă Tatălui şi Fiului şi Sfântului Duh!
Condacul Sfintei Cruci - glasul 4
Podobie: Cel ce Te-ai înălţat...

Cel ce Te-ai înălţat pe Cruce de bunăvoie, poporului Tău celui nou numit cu numele Tău, îndurările Tale dăruieşte-i, Hristoase Dumnezeule! Veseleşte cu puterea Ta pe binecredincioşii creștini, dăruindu-le lor biruinţă asupra celui potrivnic, având ajutorul Tău armă de pace, nebiruită biruinţă!

Și acum şi pururea şi în vecii vecilor. Amin!
Troparul Născătoarei de Dumnezeu – glasul 4

Ocrotitoare, neînfricată și neînfruntată, nu trece cu vederea, ceea ce esti bună, rugăciunile noastre, întru tot lăudată Născătoare de Dumnezeu! Întărește viața cea de obște a dreptslăvitorilor creștini! Mântuiește pe cei pe care i-ai rânduit să conducă și le dă lor biruință din cer, pentru că ai născut pe Dumnezeu, ceea ce ești una binecuvântată!


PREOTUL, cădind în fața Sfintei Mese, rostește:
Ectenia întreită scurtă

PREOTUL: Miluieşte-ne pe noi, Dumnezeule, după mare mila Ta, rugămu-ne Ție, auzi-ne și ne miluiește!


STRANA răspunde după fiecare cerere: Doamne, miluiește! (de trei ori)
PREOTUL: Încă ne rugăm pentru Preasfințitul Părintele nostru (Numele), episcopul (denumirea eparhiei), pentru sănătatea și mântuirea lui.

Încă ne rugăm pentru binecredinciosul popor român de pretutindeni, pentru conducătorii țării noastre, pentru mai marii orașelor și ai satelor și pentru iubitoarea de Hristos armată, pentru sănătatea și mântuirea lor.

Încă ne rugăm pentru toți frații noștri și pentru toți cucernicii și dreptslăvitorii creștini, pentru sănătatea și pentru mântuirea lor.

Că milostiv și iubitor de oameni Dumnezeu ești și Ție slavă înălțăm, Tatălui și Fiului și Sfântului Duh, acum și pururea și în vecii vecilor!


STRANA: Amin! Întru numele Domnului, binecuvintează, Părinte!

PREOTUL: Slavă Sfintei și Celei de o ființă și de viață făcătoarei și nedespărțitei Treimi, totdeauna, acum și pururea și în vecii vecilor!

STRANA: Amin!

Cei şase psalmi ai Utreniei (Hexapsalmul)

Slavă întru cei de sus lui Dumnezeu și pe pământ pace, între oameni bunăvoire! (de trei ori)

Doamne, buzele mele vei deschide și gura mea va vesti lauda Ta. (de două ori)
Psalmul 3

1. Doamne, cât s-au înmulțit cei ce mă necăjesc! Mulți se scoală asupra mea;


2. Mulți zic sufletului meu: „Nu este mântuire lui, întru Dumnezeul lui!“


3. Iar Tu, Doamne, sprijinitorul meu ești, slava mea și Cel ce înalți capul meu.


4. Cu glasul meu către Domnul am strigat și m-a auzit din muntele cel sfânt al Lui.


5. Eu m-am culcat și am adormit; sculatu-m-am, că Domnul mă va sprijini.


6. Nu mă voi teme de mii de popoare, care împrejur mă împresoară.


7. Scoală, Doamne, mântuieşte-mă, Dumnezeul meu!, că Tu ai bătut pe toți cei ce mă vrăjmășesc în deșert; dinții păcătoșilor ai zdrobit.


8. A Domnului este mântuirea și peste poporul Tău, binecuvântarea Ta.

Eu m-am culcat și am adormit; sculatu-m-am că Domnul mă va sprijini.

Psalmul 37

1. Doamne, nu cu mânia Ta să mă mustri pe mine, nici cu iuțimea Ta să mă cerți!


2. Că săgețile Tale s-au înfipt în mine și ai întărit peste mine mâna Ta.


3. Nu este vindecare în trupul meu de la fața mâniei Tale; nu este pace în oasele mele din pricina păcatelor mele.


4. Că fărădelegile mele au covârșit capul meu, ca o sarcină grea apăsat-au peste mine.


5. Umplutu-s-au de miros greu și au putrezit rănile mele, din pricina nebuniei mele.


6. Chinuitu-m-am și m-am gârbovit până în sfârșit, toată ziua mâhnindu-mă umblam.


7. Că șalele mele s-au umplut de ocări și nu este vindecare în trupul meu.


8. Necăjitu-m-am și m-am smerit foarte; răcnit-am din suspinarea inimii mele.


9. Doamne, înaintea Ta este toată dorirea mea și suspinul meu de la Tine nu s-a ascuns.


10. Inima mea s-a tulburat, părăsitu-m-a tăria mea și lumina ochilor mei și aceasta nu este cu mine.


11. Prietenii mei și vecinii mei în preajma mea s-au apropiat și au șezut; și cei de aproape ai mei departe au stat.


12. Și se sileau cei ce căutau sufletul meu și cei ce căutau cele rele mie grăiau deșertăciuni și vicleșuguri toată ziua cugetau.


13. Iar eu ca un surd nu auzeam și ca un mut ce nu-şi deschide gura sa.


14. Și m-am făcut ca un om ce nu aude și nu are în gura lui mustrări.


15. Că spre Tine, Doamne, am nădăjduit; Tu mă vei auzi, Doamne, Dumnezeul meu,


16. Că am zis, ca nu cumva să se bucure de mine vrăjmașii mei; și când s-au clătinat picioarele mele, împotriva mea s‑au semețit.


17. Că eu spre bătăi gata sunt și durerea mea înaintea mea este pururea.


18. Că fărădelegea mea eu o voi vesti și mă voi îngriji pentru păcatul meu;


19. Iar vrăjmașii mei trăiesc și s-au întărit mai mult decât mine și s-au înmulțit cei ce mă urăsc pe nedrept.


20. Cei ce îmi răsplătesc rele pentru bune mă defăimau, că urmam bunătatea.


21. Nu mă lăsa, Doamne Dumnezeul meu, nu Te depărta de la mine!


22. Ia aminte spre ajutorul meu, Doamne al mântuirii mele!

Nu mă lăsa, Doamne, Dumnezeul meu, nu te depărta de la mine. Ia aminte spre ajutorul meu, Doamne al mântuirii mele!

Psalmul 62

1. Dumnezeule, Dumnezeul meu, pe Tine Te caut dis-de-dimineață.


2. Însetat-a de Tine sufletul meu, suspinat-a după Tine trupul meu,


3. În pământ pustiu și neumblat și fără de apă. Așa în locul cel sfânt m-am arătat Ție, ca să văd puterea Ta și slava Ta.


4. Că mai bună este mila Ta decât viața; buzele mele Te vor lăuda.


5. Așa Te voi binecuvânta în viața mea și în numele Tău voi ridica mâinile mele.


6. Ca de seu și de grăsime să se sature sufletul meu și cu buze de bucurie Te va lăuda gura mea.


7. De mi-am adus aminte de Tine în așternutul meu, în dimineți am cugetat la Tine, că ai fost ajutorul meu


8. Și întru acoperământul aripilor Tale mă voi bucura. Lipitu-s-a sufletul meu de Tine și pe mine m-a sprijinit dreapta Ta.


9. Iar ei în deșert au căutat sufletul meu, intra-vor în cele mai de jos ale pământului; da-se-vor în mâinile sabiei, părți vulpilor vor fi.


10. Iar împăratul se va veseli de Dumnezeu; lăuda-se-va tot cel ce se jură întru El, că s-a astupat gura celor ce grăiesc nedreptăți.

În dimineți am cugetat la Tine, că ai fost ajutorul meu. Și întru acoperământul aripilor Tale mă voi bucura. Lipitu-s-a sufletul meu de Tine și pe mine m-a sprijinit Dreapta Ta.

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Aliluia! Aliluia! Aliluia! Slavă Ție, Dumnezeule! (de trei ori)

Doamne, miluiește! (de trei ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Psalmul 87

1. Doamne, Dumnezeul mântuirii mele, ziua am strigat și noaptea înaintea Ta.


2. Să ajungă înaintea Ta rugăciunea mea! Pleacă urechea Ta spre ruga mea, Doamne,


3. Că s-a umplut de rele sufletul meu și viața mea de iad s-a apropiat.


4. Socotit am fost cu cei ce se coboară în groapă; ajuns-am ca un om neajutorat, între cei morți slobod.


5. Ca niște oameni răniți ce dorm în mormânt, de care nu Ţi-ai mai adus aminte și care au fost lepădați de la mâna Ta.


6. Pusu-m-au în groapa cea mai de jos, întru cele întunecate și în umbra morții.


7. Asupra mea s-a întărit mânia Ta și toate valurile Tale le-ai adus spre mine.


8. Depărtat-ai pe cunoscuții mei de la mine, ajuns-am urâciune lor.


9. Închis am fost și n-am putut ieși. Ochii mei au slăbit de suferință.


10. Strigat-am către Tine, Doamne, toată ziua, întins-am către Tine mâinile mele.


11. Oare morților vei face minuni? Sau cei morți se vor scula și Te vor lăuda pe Tine?


12. Oare va spune cineva în mormânt mila Ta și adevărul Tău în locul pierzării?


13. Oare se vor cunoaște în întuneric minunile Tale și dreptatea Ta în pământ uitat?


14. Iar eu către Tine, Doamne, am strigat și dimineața rugăciunea mea Te va întâmpina.


15. Pentru ce, Doamne, lepezi sufletul meu și întorci fața Ta de la mine?


16. Sărac sunt eu și în osteneli din tinerețile mele, înălțat am fost, dar m-am smerit și m-am mâhnit.


17. Peste mine au trecut mâniile Tale și înfricoșările Tale m-au tulburat.


18. Înconjuratu-m-au ca apa toată ziua și m-au cuprins deodată.


19. Depărtat-ai de la mine pe prieten și pe vecin, iar pe cunoscuții mei din pricina ticăloșiei mele.

Doamne, Dumnezeul mântuirii mele, ziua am strigat și noaptea înaintea Ta. Să intre înaintea Ta rugăciunea mea; pleacă urechea Ta spre ruga Mea, Doamne!
Psalmul 102

1. Binecuvintează, suflete al meu, pe Domnul și toate cele dinlăuntrul meu, numele cel sfânt al Lui!


2. Binecuvintează, suflete al meu, pe Domnul și nu uita toate răsplătirile Lui:


3. Pe Cel ce curățește toate fărădelegile tale, pe Cel ce vindecă toate bolile tale;


4. Pe Cel ce izbăvește din stricăciune viața ta; pe Cel ce te încununează cu milă și cu îndurări;


5. Pe Cel ce umple de bunătăți dorirea ta; înnoi-se-vor ca ale vulturului tinerețile tale.


6. Cel ce face milostenie, Domnul, și judecată tuturor celor ce li se face strâmbătate.


7. Cunoscute a făcut căile Sale lui Moise, fiilor lui Israel voile Sale.


8. Îndurat și milostiv este Domnul, îndelung-răbdător și mult-milostiv.


9. Nu până în sfârșit se va iuți, nici în veac se va mânia.


10. Nu după păcatele noastre a făcut nouă, nici după fărădelegile noastre a răsplătit nouă,


11. ci cât este de departe cerul de pământ, atât este de mare mila Lui, spre cei ce se tem de El.


12. Pe cât sunt de departe răsăriturile de apusuri, depărtat-a de la noi fărădelegile noastre.


13. În ce chip miluiește tatăl pe fii, așa a miluit Domnul pe cei ce se tem de El.


14. Că El a cunoscut zidirea noastră, adusu-Şi-a aminte că țărână suntem.


15. Omul, ca iarba, zilele lui, ca floarea câmpului; așa va înflori.


16. Că duh a trecut printr-însul și nu va mai fi și nu se va mai cunoaște nici locul său.


17. Iar mila Domnului din veac în veac spre cei ce se tem de Dânsul,


18. Și dreptatea Lui spre fiii fiilor, spre cei ce păzesc legământul Lui


19. şi îşi aduc aminte de poruncile Lui, ca să le facă pe ele. Domnul în cer a gătit scaunul Său și împărăția Lui peste tot stăpânește.


20. Binecuvântați pe Domnul toți Îngerii Lui, cei tari la vârtute, care faceți cuvântul Lui și auziți glasul cuvintelor Lui!


21. Binecuvântați pe Domnul toate puterile Lui, slugile Lui, care faceți voia Lui!


22. Binecuvântați pe Domnul toate lucrurile Lui! În tot locul stăpânirii Lui, binecuvintează, suflete al meu, pe Domnul!

În tot locul stăpânirii Lui, binecuvintează, suflete al meu, pe Domnul!

Psalmul 142

1. Doamne, auzi rugăciunea mea, ascultă cererea mea, întru adevărul Tău; auzi-mă, întru dreptatea Ta!


2. Să nu intri la judecată cu robul Tău, că nimeni din cei vii nu-i drept înaintea Ta!


3. Vrăjmașul prigonește sufletul meu și viața mea o calcă în picioare; făcutu-m-a să locuiesc în întuneric ca morții cei din veacuri.


4. Mâhnit e duhul în mine și inima mea încremenită înlăuntrul meu.


5. Adusu-mi-am aminte de zilele cele de demult; cugetat-am la toate lucrurile Tale, la faptele mâinilor Tale m-am gândit.


6. Întins-am către Tine mâinile mele, sufletul meu însetat de Tine ca un pământ fără de apă.


7. Degrab auzi-mă, Doamne, că a slăbit duhul meu! Nu-ți întoarce fața Ta de la mine, ca să nu mă asemăn celor ce se coboară în groapă!


8. Fă să aud dimineața mila Ta, că la Tine mi-e nădejdea! Arată-mi calea pe care voi merge, că la Tine am ridicat sufletul meu!


9. Scapă-mă de vrăjmașii mei, că la Tine alerg, Doamne!


10. Învață-mă să fac voia Ta, că Tu ești Dumnezeul meu! Duhul Tău cel bun să mă povățuiască la pământul dreptății!


11. Pentru numele Tău, Doamne, dăruiește-mi viață! Întru dreptatea Ta scoate din necaz sufletul meu!


12. Fă bunătate de stârpește pe vrăjmașii mei și pierde pe toți cei ce necăjesc sufletul meu, că eu sunt robul Tău!

Auzi-mă, Doamne, întru dreptatea Ta! Să nu intri la judecată cu robul Tău! (de două ori)
Duhul Tău cel bun să mă povățuiască la pământul dreptății!

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Aliluia! Aliluia! Aliluia! Slavă Ție, Dumnezeule!
Aliluia! Aliluia! Aliluia! Slavă Ție, Dumnezeule!
Aliluia! Aliluia! Aliluia! Slavă Ție, Dumnezeul nostru, slavă Ție! (închinându-ne de fiecare dată)
Ectenia mare
PREOTUL: Cu pace, Domnului să ne rugăm!

STRANA răspunde după fiecare cerere: Doamne, miluiește!

PREOTUL: Pentru pacea de sus şi pentru mântuirea sufletelor noastre, Domnului să ne rugăm!

Pentru pacea a toată lumea, pentru buna stare a sfintelor lui Dumnezeu Biserici şi pentru unirea tuturor, Domnului să ne rugăm!

Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră în ea, Domnului să ne rugăm!

Pentru Preasfinţitul Părintele nostru (Numele), episcopul (denumirea eparhiei), pentru cinstita preoţime şi cea întru Hristos diaconime, pentru tot clerul şi poporul, Domnului să ne rugăm!

Pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, Domnului să ne rugăm!

Pentru sfânt locaşul acesta, ţara aceasta şi pentru toate oraşele şi satele şi pentru cei ce cu credinţă locuiesc în ele, Domnului să ne rugăm!

Pentru buna întocmire a văzduhului, pentru îmbelşugarea roadelor pământului şi pentru vremuri paşnice, Domnului să ne rugăm!

Pentru cei ce călătoresc pe uscat, pe ape şi prin aer, pentru cei bolnavi, pentru cei ce se ostenesc, pentru cei robiţi şi pentru mântuirea lor, Domnului să ne rugăm!

(Aici se pot pune cereri pentru diferite trebuinţe, care sunt tipărite la sfârşitul Liturghierului)

Pentru ca să fim izbăviţi noi, de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Ţie se cuvine toată slava, cinstea şi închinăciunea, Tatălui şi Fiului şi Sfântului Duh, acum şi pururea şi în vecii vecilor.

STRANA: Amin!
Glasul 4

Stih: Mărturisiți-vă Domnului că este bun, că în veac este mila Lui!


Dumnezeu este Domnul şi S-a arătat nouă; bine este cuvântat Cel ce vine întru numele Domnului! 


Stih: Înconjurând m-au înconjurat şi în numele Domnului i-am înfrânt pe ei.

Dumnezeu este Domnul şi S-a arătat nouă; bine este cuvântat Cel ce vine întru numele Domnului!

Stih: Nu voi muri, ci voi fi viu şi voi povesti lucrurile Domnului.

Dumnezeu este Domnul şi S-a arătat nouă; bine este cuvântat Cel ce vine întru numele Domnului!

Stih: Piatra pe care au nesocotit-o ziditorii, aceasta a ajuns în capul unghiului. De la Domnul s-a făcut aceasta şi este lucru minunat întru ochii noştri.

Dumnezeu este Domnul şi S-a arătat nouă; bine este cuvântat Cel ce vine întru numele Domnului!
Troparul Înainte-prăznuirii – glasul 4
Din rădăcina lui Iesei și din coapsele lui David, Fiica lui Dumnezeu, Maria, se naște nouă astăzi; că se bucură toate și se înnoiesc cu bucurie. Împreună se bucură cerul și pământul, o laudă pe ea moștenirile neamurilor; Ioachim se veselește și Ana prăznuiește, cântând: Cea stearpă naște pe Născătoarea de Dumnezeu și hrănitoarea vieții noastre. (de două ori)
Slavă Tatălui şi Fiului şi Sfântului Duh!
Troparul Sfinţilor Cuvioşi Simeon și Amfilohie – glasul 3
Cuvioșilor Părinți Simeon și Amfilohie, ca cei ce ați luminat laturile Carpaților cu rugăciunile voastre și ați umplut de mireasmă duhovnicească toată valea Bistriței, fiind sfetnici de taină ai voievozilor și făclii luminoase ale călugărilor și credincioșilor evlavioși, rugați-vă lui Dumnezeu pentru noi, cei ce săvârșim cu dragoste sfântă pomenirea voastră.
Şi acum şi pururea şi în vecii vecilor. Amin!

Troparul Înainte-prăznuirii – glasul 4
Din rădăcina lui Iesei și din coapsele lui David, Fiica lui Dumnezeu, Maria, se naște nouă astăzi; că se bucură toate și se înnoiesc cu bucurie. Împreună se bucură cerul și pământul, o laudă pe ea moștenirile neamurilor; Ioachim se veselește și Ana prăznuiește, cântând: Cea stearpă naște pe Născătoarea de Dumnezeu și hrănitoarea vieții noastre.

Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTU: Că a Ta este stăpânirea și a Ta este împărăția și puterea și slava, a Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!
Sedealna Sfinţilor Cuvioşi Simeon şi Amfilohie - glasul 3
Podobie: Fecioara astăzi...

Chemării Domnului din tinerețe ați urmat, lepădându-vă de lume și de dulcețile ei; poftele trupului călcând, ați răbdat toată osteneala vieții monahicești, Sfintei Treimi făcându-vă slujitori cu adevărat; pentru aceasta, Îl slăvim pe Hristos Dumnezeu, Care v-a întărit. (de două ori)
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

Sedealna Înainte-prăznuirii Naşterii Maicii Domnului - glasul 1
Podobie: Piatra fiind pecetluită...

Ceea ce în chip preamărit te-ai născut din pântece sterp, din coapse fecioreşti ai născut mai presus de fire; că, arătându-te stâlpare frumoasă, ai odrăslit lumii Viața. Pentru aceasta, puterile cereşti strigă către tine, de Dumnezeu Născătoare: Slavă venirii tale, Curată! Slavă naşterii tale! Slavă fecioriei tale, ceea ce eşti singura preacurată!
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că bun și iubitor de oameni Dumnezeu ești și Ție slavă înălțăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin!
Sedealna Sfinţilor Cuvioşi Simeon şi Amfilohie - glasul 4
Podobie: Spăimântatu-s-a Iosif...

Nu ați dat somn ochilor voștri, Cuvioșilor Părinți, până ce nu ați îngropat patimile trupului, luminându-vă sufletele cu strălucirea Duhului, iar grijile lumești le-ați defăimat pentru dragostea lui Dumnezeu; rugați-vă Lui Hristos, Dumnezeul nostru, să dăruiască iertare de păcate celor ce cu dragoste prăznuiesc cinstită pomenirea voastră! (de două ori)
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

Sedealna Înainte-prăznuirii Naşterii Maicii Domnului - glasul 5
Podobie: Pe Cuvântul cel împreună...

Cele cereşti toate acum se bucură şi neamul omenesc împreună prăznuieşte cu ele; iar Prorocii în taină se veselesc, că pe cea pe care au văzut-o mai înainte în vremea cea de demult cu închipuirea, rug şi năstrapă,  toiag şi nor, uşă şi scaun şi munte mare, aceea se naşte astăzi.
Doamne, miluieşte! (de trei ori)
Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!
Polieleul „Robii Domnului“ (Varianta prescurtată)
Robii, Robii Domnului, lăudaţi numele Lui! Aliluia!

Cei ce staţi în casa Domnului, în curţile Lui, cântând: Aliluia!

Lăudaţi pe Domnul, că este bun Domnul! Aliluia!

Cântaţi numele Domnului, că este bun, zicând: Aliluia!

Că pe Iacob Şi-a ales Luişi de moştenitor. Aliluia!

Şi pe Israel urmaş în veci al Său, cântând: Aliluia!

Că eu am cunoscut că este mare Domnul. Aliluia!

Şi Domnul nostru peste tot ce este viu, zicând: Aliluia!

Toate câte a voit, în ceruri sus El le-a tocmit. Aliluia!

Prin adânc şi pe pământ, pe toate le-a zidit, zicând: Aliluia!

El ridică nori din mări, spre ploaie tuturor la vremi. Aliluia!

Soare, vânt şi fulgere arzând, El le-a făcut, zicând: Aliluia!

Trimis-a semne şi minuni în mijlocul acelei lumi. Aliluia!

Lui Faraon cel împietrit şi casnicilor lui, zicând: Aliluia!

Că neamuri multe a bătut şi pe-mpăraţi a doborât. Aliluia!

Pe Og şi pe Sihon şi pe cei necredincioşi, zicând: Aliluia!

Şi-a dat pământul lor poporului iubit al Său. Aliluia!

Ca moştenire veşnică pe tot le-a dăruit, zicând: Aliluia!

Bine este cuvântat Domnul nostru Dumnezeu! Aliluia!

Cel ce are scaun veşnic în Ierusalim, zicând: Aliluia!
sau, cine doreşte, poate cânta fragmente din Psalmii 134 şi 135, ori pe aceștia integral, astfel:

Polieleul „Robii Domnului“ (Psalmul 134)
Robii, robii Domnului. Aliluia!

1. Lăudați numele Domnului, lăudați, slugi, pe Domnul! Aliluia!
2. Cei ce stați în casa Domnului, în curțile Dumnezeului nostru. Aliluia!

3. Lăudați pe Domnul, că este bun Domnul! Cântați numele Lui, că este bun! Aliluia!

4. Că pe Iacob și l‑a ales Domnul, pe Israel spre moștenire Lui. Aliluia!

5. Că eu am cunoscut că este mare Domnul. Și Domnul nostru peste toți dumnezeii. Aliluia!

6. Toate câte a vrut Domnul a făcut în cer și pe pământ, în mări și în toate adâncurile. Aliluia!

7. A ridicat nori de la marginea pământului, fulgerele spre ploaie le‑a făcut. Aliluia! El scoate vânturile din vistieriile Sale.
8. El a bătut pe cei întâi‑născuți ai Egiptului, de la om până la dobitoc. Aliluia!
9. Trimis‑a semne și minuni în mijlocul tău, Egipte, lui Faraon și tuturor robilor lui. Aliluia!

10. El a bătut neamuri multe și a ucis împărați puternici. Aliluia!

11. Pe Sihon, împăratul Amoreilor, și pe Og, împăratul Vasanului și toate stăpânirile Canaanului. Aliluia!

12. Și a dat pământul lor moștenire, moștenire lui Israel, poporului Său. Aliluia!

13. Doamne, numele Tău este în veac. Și pomenirea Ta în neam și în neam. Aliluia!

14. Că va judeca Domnul pe poporul Său și de slugile Sale se va milostivi. Aliluia!

15. Idolii neamurilor sunt argint și aur, lucruri făcute de mâini omenești. Aliluia!

16. Gură au și nu vor grăi, ochi au și nu vor vedea,

17. Urechi au și nu vor auzi, că nu este duh în gura lor. Aliluia!

18. Asemenea lor să fie toți cei care îi fac pe ei și toți cei ce se încred în ei! Aliluia!

19. Casa lui Israel, binecuvântați pe Domnul! Casa lui Aaron, binecuvântați pe Domnul!
20. Casa lui Levi, binecuvântați pe Domnul! Aliluia! Cei ce vă temeți de Domnul, binecuvântați pe Domnul! Aliluia!

21. Binecuvântat este Domnul din Sion, Cel ce locuiește în Ierusalim! Aliluia!

Polieleul „Robii Domnului“ (Psalmul 135)
1. Lăudaţi pe Domnul că este bun! Aliluia!; că în veac este mila Lui. Aliluia!

2. Lăudaţi pe Dumnezeul dumnezeilor! Aliluia!; că în veac este mila Lui. Aliluia!

3. Lăudaţi pe Domnul domnilor! Aliluia!; că în veac este mila Lui. Aliluia!

4. Singurul Care face minuni mari. Aliluia!; că în veac este mila Lui. Aliluia!

5. Cel ce a făcut cerul cu pricepere. Aliluia!; că în veac este mila Lui. Aliluia!

6. Cel ce a întărit pământul pe ape. Aliluia!; că în veac este mila Lui. Aliluia!

7. Cel ce a făcut luminătorii cei mari. Aliluia!; că în veac este mila Lui. Aliluia!

8. Soarele, spre stăpânirea zilei. Aliluia!; că în veac este mila Lui. Aliluia!

9. Luna și stelele spre stăpânirea nopții. Aliluia!; că în veac este mila Lui. Aliluia!

10. Cel ce a bătut Egiptul cu cei întâi-născuți ai lor. Aliluia!; că în veac este mila Lui. Aliluia!

11. Și a scos pe Israel din mijlocul lor. Aliluia!; că în veac este mila Lui. Aliluia!

12. Cu mână tare și cu braț înalt. Aliluia!; că în veac este mila Lui. Aliluia!
13. Cel ce a despărțit Marea Roșie în două. Aliluia!; că în veac este mila Lui. Aliluia!

14. Și a trecut pe Israel prin mijlocul ei. Aliluia!; că în veac este mila Lui. Aliluia!

15. Și a răsturnat pe Faraon și oștirea lui în Marea Roșie. Aliluia!; că în veac este mila Lui. Aliluia!

16. Cel ce a trecut pe poporul Lui prin pustiu. Aliluia!; că în veac este mila Lui. Aliluia!

17. Cel ce a bătut împărați mari. Aliluia!; că în veac este mila Lui. Aliluia!

18. Cel ce a omorât împărați tari. Aliluia!; că în veac este mila Lui. Aliluia!

19. Pe Sihon, împăratul Amoreilor. Aliluia!; că în veac este mila Lui. Aliluia!

20. Și pe Og, împăratul Vasanului. Aliluia!; că în veac este mila Lui. Aliluia!

21. Și le‑a dat pământul lor moștenire. Aliluia!; că în veac este mila Lui. Aliluia!

22. Moștenire lui Israel, robul Lui. Aliluia!; că în veac este mila Lui. Aliluia!

23. Că în smerenia noastră Și‑a adus aminte de noi Domnul. Aliluia!; că în veac este mila Lui. Aliluia!

24. Și ne‑a izbăvit pe noi de vrăjmașii noștri. Aliluia!; că în veac este mila Lui. Aliluia!
25. Cel ce dă hrană la tot trupul. Aliluia!; că în veac este mila Lui. Aliluia!

26. Lăudaţi pe Dumnezeul cerului! Aliluia!; că în veac este mila Lui. Aliluia!
Mărimurile Sfinţilor Cuvioşi Simeon şi Amfilohie

Stih 1: Aşteptând, am aşteptat pe Domnul şi El a căutat spre mine și a auzit rugăciunea mea. (Psalmul 39, 1-2)

Stihira: Fericimu-te pe tine, Cuvioase Părinte Simeoane, și cinstim sfântă pomenirea ta, povățuitorule al sihaștrilor și împreună vorbitorule cu îngerii!

Stih 2: Iată, m-am îndepărtat fugind și m-am sălășluit în pustie. (Psalmul 54, 7)

Stihira: Mărimu-te, pe tine, Cuvioase Părinte Amfilohie, de Dumnezeu purtătorule, și cinstim sfântă pomenirea ta, că tu te rogi pentru noi lui Hristos, Dumnezeul nostru.

Stih 3: Pentru cuvintele buzelor tale, eu am păzit căi aspre. (Psalmul 16, 4)

Stihira: Veniți, toate cetele călugărilor, să lăudăm pe Sfinţii Cuvioși Simeon și Amfilohie, zicând: pe lucrătorii rugăciunii neîncetate!

Stih 4: Cântați Domnului toți cuvioșii Lui și lăudaţi pomenirea sfințeniei Lui. (Psalmul 29, 4)

Stih 5: Se vor lăuda cuvioșii întru slavă și se vor bucura în așternuturile lor. (Psalmul 149, 5)

Stih 6: Cinstită este înaintea Domnului moartea cuvioșilor Lui. (Psalmul 115, 6)
Glasul 1
Slavă Tatălui şi Fiului şi Sfântului Duh!


Slavă Ție, Treime Sfântă: Părinte, Cuvinte și Duhule Sfinte, zicând: Slavă Ție, Dumnezeule!

Şi acum şi pururea şi în vecii vecilor. Amin!


Bucură-te, ceea ce ești plină de har, Marie! Domnul este cu tine zicând: Și, prin tine, cu noi.


Aliluia! Aliluia! Aliluia! Slavă Ție, Dumnezeule! (de trei ori)

Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că S-a binecuvântat numele Tău și s-a preaslăvit Împărăția Ta, a Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!
Sedealna după Polieleu a Sfinţilor Simeon şi Amfilohie - glasul 8
Podobie: Porunca cea cu taină...

Pereche sfântă de sihaștri, grădină preacurată de flori duhovnicești v-ați făcut prin mulțimea faptelor celor bune; întâi stătători între pustnici, îngeri purtători de trup v-ați arătat în pământul Moldovei; Cuvioșilor, rugați pe Hristos Dumnezeu să păzească de lucrarea celui viclean pe cei ce viețuiesc în mănăstiri și în pustii, iar celor ce prăznuiesc pomenirea voastră să le dăruiască iertare de păcate și mare milă! (de două ori)
Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!
Sedealna Înainte-prăznuirii Naşterii Maicii Domnului - glasul 8
Podobie: Porunca cea cu taină...

 Să se bucure cerul şi pământul să se veselească! Că din făgăduinţă, pe pământ s-a născut un cer al lui Dumnezeu, dumnezeiasca Mireasă. Cea stearpă hrăneşte cu lapte pe prunca Maria şi se bucură de naşterea ei Ioachim, zicând: Toiag s-a născut mie, din care a odrăslit floarea Hristos, din rădăcina lui David; cu adevărat minune preamărită.
Antifonul întâi al glasului 4
Din tinereţile mele multe patimi se luptă cu mine; ci Însuţi mă sprijineşte şi mă mântuieşte, Mântuitorul meu!


Cei ce urâţi Sionul, ruşinaţi veţi fi de Domnul; că precum iarba de foc, aşa veţi fi uscaţi.
Slavă Tatălui şi Fiului şi Sfântului Duh!

Prin Sfântul Duh tot sufletul viază şi prin curăţie se înalţă, se luminează întru Unimea Treimii, cu sfinţenie de taină.
Şi acum şi pururea şi în vecii vecilor. Amin!

Prin Sfântul Duh izvorăsc izvoarele harului, care adapă toată făptura spre rodire de viață.

PREOTUL:  Înțelepciune! Să luăm aminte!
STRANA cântă:  Prochimenul - glasul 4 

Scumpă este înaintea Domnului moartea cuvioşilor Lui. (Psalmul 115, 6)

Stih: Ce voi răsplăti Domnului pentru toate câte mi-a dat mie? (Psalmul 115, 3)

Scumpă este înaintea Domnului moartea cuvioşilor Lui.


Scumpă este înaintea Domnului moartea cuvioşilor Lui.

PREOTUL: Domnului să ne rugăm!


STRANA: Doamne, miluiește!


PREOTUL: Că sfânt eşti Dumnezeul nostru și întru Sfinți Te odihnești și Ție slavă înălțăm, Tatălui și Fiului și Sfântului Duh, acum și pururea și în vecii vecilor!


STRANA: Amin! Și cântă pe glasul  5 (glasul de rând al Octoihului):

Toată suflarea să laude pe Domnul! (de două ori)

Suflarea toată și toată făptura să laude sfânt numele Domnului, pe Domnul!


PREOTUL: Şi pentru ca să ne învrednicim noi a asculta Sfânta Evanghelie, pe Domnul Dumnezeul nostru să-L rugăm!


STRANA: Doamne, miluieşte! (de trei ori)

PREOTUL: Înţelepciune! Drepţi! Să ascultăm Sfânta Evanghelie! Pace tuturor!


STRANA: Şi duhului tău!


PREOTUL: Din Sfânta Evanghelie de la Matei, citire.


STRANA: Slavă Ţie, Doamne, slavă Ţie!


PREOTUL: Să luăm aminte. Și citeşte Evanghelia de la Matei, 11, 27-30 (caută joi, în săptămâna a 4-a după Rusalii):


Zis-a Domnul către ucenicii Săi: Toate Mi-au fost date de către Tatăl Meu și nimeni nu cunoaște pe Fiul, decât numai Tatăl, nici pe Tatăl nu-L cunoaște nimeni, decât numai Fiul și cel căruia va voi Fiul să-i descopere. Veniți la Mine, toți cei osteniți și împovărați, și Eu vă voi odihni pe voi. Luați jugul Meu asupra voastră și învățați de la Mine, că sunt blând și smerit cu inima, și veți găsi odihnă sufletelor voastre. Căci jugul Meu e bun și povara Mea este ușoară.


STRANA: Slavă Ţie, Doamne, slavă Ţie!
Psalmul 50
1. Miluieşte-mă, Dumnezeule, după mare mila Ta

2. și, după mulţimea îndurărilor Tale, şterge fărădelegea mea!

3. Spală-mă întru totul de fărădelegea mea şi de păcatul meu mă curăţeşte!

4. Că fărădelegea mea eu o cunosc şi păcatul meu înaintea mea este pururea.
5. Ţie Unuia am greşit şi rău înaintea Ta am făcut, aşa încât drept eşti Tu întru cuvintele Tale şi biruitor când vei judeca Tu.

6. Că, iată, întru fărădelegi m-am zămislit şi în păcate m-a născut maica mea.

7. Că, iată, adevărul ai iubit; cele nearătate şi cele ascunse ale înţelepciunii Tale mi-ai arătat mie.

8. Stropi-mă-vei cu isop şi mă voi curăţi; spăla-mă-vei, şi mai mult decât zăpada mă voi albi.

9. Auzului meu vei da bucurie şi veselie; bucura-se-vor oasele cele smerite.

10. Întoarce faţa Ta de către păcatele mele, şi toate fărădelegile mele şterge-le!

11. Inimă curată zideşte întru mine, Dumnezeule şi Duh drept înnoieşte întru cele dinăuntru ale mele!

12. Nu mă lepăda de la faţa Ta, şi Duhul Tău cel Sfânt nu-L lua de la mine!

13. Dă-mi iarăși bucuria mântuirii Tale, şi cu duh stăpânitor mă întăreşte!

14. Învăţa-voi pe cei fără de lege căile Tale, şi cei necredincioşi la Tine se vor întoarce.

15. Izbăveşte-mă de vărsarea de sânge, Dumnezeule, Dumnezeul mântuirii mele; bucura-se-va limba mea de dreptatea Ta!

16. Doamne, buzele mele vei deschide, şi gura mea va vesti lauda Ta.

17. Că, de ai fi voit jertfă, Ţi-aş fi dat; arderile de tot nu le vei binevoi.

18. Jertfa lui Dumnezeu: duhul umilit; inima înfrântă şi smerită Dumnezeu nu o va urgisi.

19. Fă bine, Doamne, întru bunăvoirea Ta, Sionului, şi să se zidească zidurile Ierusalimului!

20. Atunci vei binevoi jertfa dreptăţii, prinosul şi arderile de tot; atunci vor pune pe altarul Tău viţei.
Glasul 2
Slavă Tatălui şi Fiului şi Sfântului Duh!

Pentru rugăciunile Cuvioşilor Tăi, Simeon şi Amfilohie, Milostive, curăţeşte mulţimea greşelilor noastre!

Şi acum şi pururea şi în vecii vecilor. Amin!

Pentru rugăciunile Născătoarei de Dumnezeu, Milostive, curăţeşte mulţimea greşelilor noastre!

Stihul - glasul 6
Miluieşte-ne, Dumnezeule, după mare mila Ta şi după mulţimea îndurărilor Tale, curăţeşte fărădelegile noastre! (Psalmul 50, 1-2)
Stihira - glasul 6
Cuvioșilor Părinți, care vitejește ați sihăstrit în munții Neamțului, nu-i uitați pe fiii voștri duhovnicești, care viețuiesc în locul unde au curs lacrimile voastre; păziți în pace acest pământ în care se odihnesc moaștele voastre, și-i acoperiți de ispitele vrăjmașului pe cei ce vă laudă cu credință, mijlocind la Hristos Dumnezeu pentru mântuirea sufletelor noastre!
PREOTUL: Cu mila şi cu îndurările și cu iubirea de oameni ale Unuia născut Fiului Tău, cu care ești binecuvântat, împreună cu Preasfântul și bunul și de viață făcătorul Tău Duh, acum și pururea și în vecii vecilor!
STRANA: Amin!
Canoanele de rugăciune
pe 14: al Înainte-prăznuirii, cu Irmosul, pe 6, şi două ale Cuvioşilor, pe 8. Catavasii: „Cruce însemnând Moise...“
Canonul Înainte-prăznuirii Naşterii Maicii Domnului
Irmosul - glasul 4
Deschide-voi gura mea şi se va umple de Duh; şi cuvânt răspunde-voi Împărătesei Maici; şi mă voi arăta luminat prăznuind şi voi cânta minunile ei, bucurându-mă.

Stih: Preasfântă Născătoare de Dumnezeu, miluieşte-ne pe noi!

Astăzi cu veselie să lăudăm dumnezeiasca naştere a Maicii lui Dumnezeu, că a născut lumii Bucuria, care a şters întristarea strămoaşei.


Stih: Preasfântă Născătoare de Dumnezeu, miluieşte-ne pe noi!

Din cea stearpă iese nerodirea păcatului, pe care a scris-o Legea mai înainte şi propovăduirile celor de Dumnezeu grăitori au arătat-o mai înainte: Preacurata şi Stăpâna cea cu totul fără prihană.
Stih: Preasfântă Născătoare de Dumnezeu, miluieşte-ne pe noi!

Biserică şi cămară şi lăcaş ale Împăratului celui mai presus de fiinţă te-ai făcut, Născătoare de Dumnezeu; şi prin tine lăcaş Sfintei Treimi se vor face credincioşii.
Stih: Preasfântă Născătoare de Dumnezeu, miluieşte-ne pe noi!
Cămară preaînfrumuseţată, scaun dumnezeiesc preaînalt te-ai arătat, Preasfântă Mireasă; pe acest scaun şezând cu trupul Cel mai presus de fiinţă, pe cei ce şedeau în întunericul morţii i-a ridicat la lumina cunoştinţei cu bunătatea.

Canonul Sfântului Cuvios Simeon 
Stih: Sfinte Cuvioase Părinte Simeon, roagă-te lui Dumnezeu pentru noi!
De unde voi începe a lăuda viața ta cea plăcută lui Dumnezeu, Părinte Simeoane, sau cu ce cuvinte de laudă voi împodobi praznicul tău? Nu mă pricep și mă minunez; pentru aceasta te rog să mijlocești la Mântuitorul Hristos să deschidă mintea mea cea neputincioasă și să-mi dea gândul cel bun ca să pot cânta faptele tale în care Dumnezeu este slăvit.

Stih: Sfinte Cuvioase Părinte Simeon, roagă-te lui Dumnezeu pentru noi!

Fiu al Bisericii Moldovei, născut din părinți iubitori de Dumnezeu, te-ai arătat, Cuvioase, de la care ai învățat a-L iubi pe Hristos, căruia I-ai slujit din tinerețe, jugul pustniciei luând; nu înceta a-L ruga să ne dăruiască și nouă dragostea cu care tu L-ai urmat!

Stih: Sfinte Cuvioase Părinte Simeon, roagă-te lui Dumnezeu pentru noi!

Lumea urând, Părinte Simeoane, toată nevoința cea bună ai iubit, postirea și privegherea, rugăciunile și lacrimile, luptele cu demonii și pătimirea cea rea, toate răbdându-le pentru Dumnezeu, pe care L-ai iubit din toată inima Ta. Ajută-ne și nouă ca să împlinim, măcar cât de puțin, din cele ce tu le-ai făcut desăvârșit!

Stih: Preasfântă Născătoare de Dumnezeu, miluieşte-ne pe noi!

Preasfântă Fecioară, lauda îngerilor, bucuria credincioșilor, la tine alerg și din adâncul sufletului strig către tine: Bucură-te, izbăvitoarea din nevoi a tuturor creștinilor! Preasfântă Maică și Fecioară, du lacrimile și rugăciunile noastre înaintea Fiului Tiu și Dumnezeu!
Canonul Sfântului Cuvios Amfilohie
Stih: Sfinte Cuvioase Părinte Amfilohie, roagă-te lui Dumnezeu pentru noi!

Nu putem, Părinte, ca în cuvintele noastre cele slabe să lăudăm viața ta cea bineplăcută lui Dumnezeu; ar fi cuviincios mai lesne să iubim tăcerea, dar dacă noi vom tăcea, munții care au văzut nevoința ta vor lăuda pe Dumnezeu, Căruia din toată inima I-ai slujit. Pentru aceasta, nădăjduind în rugăciunile tale, slăvim pe Dumnezeu, care te-a proslăvit.

Stih: Sfinte Cuvioase Părinte Amfilohie, roagă-te lui Dumnezeu pentru noi!
Din pântece ai fost ales de Duhul Sfânt, Părinte, pentru că încă de la naștere părinții tăi te-au dăruit lui Dumnezeu în Mănăstirea Moldovița și, ca pe o jertfă preacurată adusă Mântuitorului Hristos, bătrânilor mănăstirii te-au încredințat spre povățuire.
Slavă Tatălui şi Fiului şi Sfântului Duh!

Ascultarea ta cine o va putea spune, Părinte, că urmând cuvântului Mân-tuitorului, voia ta toată ai lepădat-o și, de la tinerețe până la bătrânețe, Duhul Sfânt ți-a îmbrăcat preafrumos cămara sufletului tău; pentru aceasta slăvim pe Tatăl, pe Fiul și pe Sfântul Duh, care între sfinți te-a așezat!

Şi acum şi pururea şi în vecii vecilor. Amin!
Bucuria lumii se naște astăzi pe pământ din Ioachim și din Ana, Preasfânta Fecioară Măria, porumbița cea curată, crinul fecioriei, cămara Duhului, nădejdea lumii și scăparea sufletelor noastre.
Cântarea 1 (Catavasia) - glasul 8
Cruce însemnând Moise de-a dreptul, cu toiagul, Marea Roşie a despărţit-o lui Israel, celui ce cu piciorul a trecut-o; iar de-a curmezişul lovind-o, a unit-o împotriva carelor lui Faraon, înscriind deasupra nebiruita armă. Pentru aceasta, lui Hristos Dumnezeul nostru să-I cântăm, că S-a preaslăvit.
Cântarea a 3-a
Canonul Înainte-prăznuirii Naşterii Maicii Domnului
Irmosul - glasul 4
Biserica cea stearpă a născut păgâni şi adunarea cea cu mulţi fii a slăbit; minunatului Dumnezeului nostru să-I strigăm: Sfânt eşti, Doamne!

Stih: Preasfântă Născătoare de Dumnezeu, miluieşte-ne pe noi!

Din pământ neroditor se naşte pământul prearoditor, care avea să nască Rod pe Lucrătorul bunătăţilor şi Spicul cel de viaţă purtător, Care hrăneşte toate cu dumnezeiasca Sa voinţă.


Stih: Preasfântă Născătoare de Dumnezeu, miluieşte-ne pe noi!

Astăzi a odrăslit toiagul fecioriei, din care a răsărit ca o floare Dumnezeu, Săditorul vieţii noastre. Acela odraslele cele rele le taie cu bunătatea cea preaînaltă.
Stih: Preasfântă Născătoare de Dumnezeu, miluieşte-ne pe noi!

Iată, muntele cel netăiat, care s-a născut din piatra cea neroditoare, are să nască rod Piatra cea înţelegătoare, Care va aduce sfărâmarea tuturor idolilor.
Stih: Preasfântă Născătoare de Dumnezeu, miluieşte-ne pe noi!

Însemnările cele mai dinainte ale Legii, pe tine mai înainte te-au arătat, Fecioară, că tu pe Dătătorul Legii dincolo de legile firii în pântece L-ai purtat; pe Cel Ce te-a păzit pe tine mai presus de cuvânt nestricată şi neîntinată.

Canonul Sfântului Cuvios Simeon 
Stih: Sfinte Cuvioase Părinte Simeon, roagă-te lui Dumnezeu pentru noi!
Desfătarea lumească cea arzătoare ca focul ai stins-o, Părinte, cu vărsarea lacrimilor. Pentru aceasta ai și primit darul nepătimirii de la Sfântul Duh, vrednicule de laudă, Părinte Simeoane, rugătorule pentru sufletele noastre.

Stih: Sfinte Cuvioase Părinte Simeon, roagă-te lui Dumnezeu pentru noi!

Auzind măritul Ștefan, Părinte, de viața ta cea de Dumnezeu purtătoare, biserică în schitul tău ți-a ridicat, închinându-o Sfântului Mare Mucenic Dimitrie, ocrotitorul tău, care în vedenie ți s-a arătat. Roagă-te, Sfinte, pentru noi care viețuim astăzi în acest locaș, să fim păziți de smintelile dușmanului!

Stih: Sfinte Cuvioase Părinte Simeon, roagă-te lui Dumnezeu pentru noi!

Cine va putea spune, Părinte, darul tău cu care te-a împodobit Dumnezeu, că pe voievodul Ștefan la zidirea de biserici și mănăstiri l-ai îndemnat, iar țara să nu o închine vrăjmașilor l-ai sfătuit. Iar acum, împreună cu dânsul fiind în slava lui Dumnezeu, rugați-vă pentru sufletele noastre!

Stih: Preasfântă Născătoare de Dumnezeu, miluieşte-ne pe noi!

Maică și Fecioară te mărturisim cu adevărat, Născătoare de Dumnezeu Marie, care ai născut mântuirea noastră roagă-te pentru poporul cel bine-credincios, care cu dragoste se închină sfintei Nașterii tale!

Canonul Sfântului Cuvios Amfilohie
Stih: Sfinte Cuvioase Părinte Amfilohie, roagă-te lui Dumnezeu pentru noi!

Chipul cel îngeresc l-ai iubit, Părinte, din fragedă vârstă, iubind pe Hristos cu adevărat; ajută-ne și pe noi, cei neputincioși, să-L iubim așa cum tu L-ai iubit; întărește-ne să lăsăm dulcețile lumii, după cum tu te-ai lăsat și învață-ne, Părinte, să mergem pe calea pe care tu ai umblat.
Stih: Sfinte Cuvioase Părinte Amfilohie, roagă-te lui Dumnezeu pentru noi!
Nici lacrimi nu avem, Cuvioase, nici râvnă pentru faptele cele bune așa cum tu ai avut, Amfilohie fericite, lipsiți și strâmtorați fiind, alergăm la tine ca la păstorul și ocrotitorul nostru, ajută-ne să ne plângem păcatele, dă-ne râvnă să iubim virtuțile și să-L slăvim pe Hristos, așa cum tu L-ai slăvit.
Slavă Tatălui şi Fiului şi Sfântului Duh!

Fiul împreună cu Tatăl și cu Duhul a venit în inima ta, Sfinte, pe care au făcut-o lăcaș dumnezeiesc; ne minunăm de aceasta, ne smerim înaintea ta, sărutăm cu dragoste icoana ta și cinstim cu laude pomenirea ta.
Şi acum şi pururea şi în vecii vecilor. Amin!
Veniți cei din Adam să lăudăm pe ceea ce din David a răsărit și pe Hristos L-a născut, pe Fecioara Maria cea preacurată, prunca cea de Dumnezeu aleasă, fiica lui Ioachim și a Anei, acoperământul oamenilor, mijlocitoarea și nădejdea creștinilor.
Cântarea a 3-a (Catavasia) - glasul 8


Toiagul spre închipuirea tainei se primeşte, că, prin odrăslire, a ales preot, iar Bisericii, celei mai înainte neroditoare, acum a înflorit lemnul Crucii, spre putere şi spre întărire. (lung)
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!

PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!

PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Tu ești Dumnezeul nostru și Ție slavă înălțăm, Tatălui şi Fiului şiSfântului Duh, acum şi pururea şi în vecii vecilor!
STRANA: Amin!
Condacul Înainte-prăznuirii Naşterii Maicii Domnului – glasul 3
Podobie: Fecioara astăzi...

Astăzi Fecioara şi de Dumnezeu Născătoarea Maria, cămara cea sfântă a cerescului Mire, se naşte din cea stearpă cu sfatul lui Dumnezeu; căruţa Cuvântului lui Dumnezeu bine se împodobeşte; că pentru aceasta a şi fost numită mai înainte dumnezeiască uşă şi cu adevărat Maică a Vieţii.
Icos (se citește)

Din cea stearpă rod s-a dat Fiica lui Dumnezeu, Maria, pe care mai înainte au văzut-o oarecând dumnezeieștii proroci cu Duhul. Pe aceasta noi astăzi, văzându-o în sânurile Anei, cu credinciosul Ioachim duhovniceşte la ospăţ ne adunăm, şi pe cei de departe să-i chemăm zicând: Acum este chemarea lumii, că din pântece sterp a răsărit dumnezeiasca uşă, şi cu adevărat Maica vieţii.
Sedealna Sfinţilor Cuvioși Simeon și Amfilohie – glasul 3
Podobie: Fecioara astăzi...

Chemării Domnului din tinerețe ați urmat, lepădându-vă de lume și de dulcețile ei; poftele trupului călcând, ați răbdat toată osteneala vieții monahicești, Sfintei Treimi făcându-vă slujitori cu adevărat, pentru aceasta slăvim pe Hristos Dumnezeu care v-a întărit! 
Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!
Sedealna Înainte-prăznuirii Naşterii Maicii Domnului – glasul 8
Podobie: Porunca cea cu taină...
Să se bucure cerul şi pământul să se veselească; că din făgăduinţă, pe pământ s-a născut ca un cer al lui Dumnezeu, dumnezeiasca Mireasă. Cea stearpă hrăneşte cu lapte pe prunca Maria şi se bucură de naşterea ei Ioachim, zicând: Toiag s-a născut mie, din care a odrăslit floarea Hristos, din rădăcina lui David; cu adevărat minune preaslăvită!
Cântarea a 4-a
Canonul Înainte-prăznuirii Naşterii Maicii Domnului
Irmosul - glasul 4
Cel ce stă întru slavă pe Scaunul Dumnezeirii, pe nor uşor a venit Iisus cel mai presus de toate prin palmă curată şi a mântuit pe cei ce cântă: Slavă, Hristoase, puterii Tale!

Stih: Preasfântă Născătoare de Dumnezeu, miluieşte-ne pe noi!

Cea mai presus decât îngerii, astăzi pe pământ Fecioara se naşte în sfinţenie şi în curăţie, fără asemănare fiind, din care Hristos, Curăţirea şi Sfinţirea şi Mântuirea cea desăvârşită a tuturor, avea să se nască.


Stih: Preasfântă Născătoare de Dumnezeu, miluieşte-ne pe noi!

Fericit pântecele Anei s-a făcut, căci a născut pe ceea ce avea să încapă în pântece pe Cuvântul cel fericit şi neîncăput, pe Cel ce dă a doua naştere tuturor credincioşilor.
Stih: Preasfântă Născătoare de Dumnezeu, miluieşte-ne pe noi!

Acum negura răutăţii începe a se pierde; căci norul cel însufleţit al Soarelui, din coapse sterpe astăzi a răsărit, cea cu totul fără prihană; a cărei luminată naştere o prăznuim.
Stih: Preasfântă Născătoare de Dumnezeu, miluieşte-ne pe noi!

O, ceea ce ca un măslin roditor ai odrăslit din rădăcina lui Iesei, Fecioară, Ana te-a odrăslit pe tine ceea ce ai odrăslit pe Cuvântul cel îndurat, înaintea Căruia mila şi adevărul totdeauna merg.

Canonul Sfântului Cuvios Simeon 
Stih: Sfinte Cuvioase Părinte Simeon, roagă-te lui Dumnezeu pentru noi!
Vrednic te-ai arătat, Părinte Simeoane, spre a vorbi cu Sfântul Mucenic Dimitrie, căruia biserică i-ai ridicat în pustie. Acum, fiind în locașurile sfinților, roagă-te împreună cu Sfântul Mucenic Dimitrie și cu toți sfinții pentru mănăstirea voastră, care vă aduce laudă de mulțumire pentru toate binefacerile ce au fost aduse asupra ei.

Stih: Sfinte Cuvioase Părinte Simeon, roagă-te lui Dumnezeu pentru noi!

Te lăudăm astăzi la pomenirea ta pe tine, Sfinte Simeoane, păstorul și rugătorul nostru către Dumnezeu. Ajută-ne să urmăm, și noi, nevrednicii, pe calea ta pe care ai umblat și pe Hristos L-ai slăvit! Dă-ne, Părinte, râvna ta ca să lepădăm și noi grija cea lumească, așa cum și tu ai lepădat-o!

Stih: Sfinte Cuvioase Părinte Simeon, roagă-te lui Dumnezeu pentru noi!

Fericite Părinte Simeoane, ne minunăm de râvna ta cea mare pentru Hristos, că ai fugit din calea cea largă a pierzării și din fragedă vârstă ai urmat pe calea cea strâmtă a pocăinței care duce la viața cea veșnică. Pentru aceasta Dumnezeu te-a preamărit și în ceata Sfinților Părinți te-a așezat.
Stih: Preasfântă Născătoare de Dumnezeu, miluieşte-ne pe noi!

La sfântă icoana ta cea de minuni făcătoare alergăm cu credință, Preasfântă Fecioară, ajutătoarea celor din nevoi, vindecătoarea bolnavilor, sprijin al bătrânilor, toiag al orbilor, ocrotitoarea văduvelor și a orfanilor și mântuirea sufletelor noastre.
Canonul Sfântului Cuvios Amfilohie
Stih: Sfinte Cuvioase Părinte Amfilohie, roagă-te lui Dumnezeu pentru noi!

Cu izvorul lacrimilor ai stins aprinderea trupului și cu nevoința de zi și de noapte trupul l-ai supus duhului, Preacuvioase; roagă-L pe Hristos să ne dea puterea nevoinței duhovnicești urmând vieții tale, Amfilohie!
Stih: Sfinte Cuvioase Părinte Amfilohie, roagă-te lui Dumnezeu pentru noi!
În jurul tău s-a adunat ceată de sihaștri și cu aceștia ai unit cerul și pământul prin rugăciunea cea din fiecare ceas; roagă-te și acum, împreună cu toți fiii tăi care au bineplăcut lui Dumnezeu, pentru noi, care săvârșim pomenirea ta.
Slavă Tatălui şi Fiului şi Sfântului Duh!

Greutatea zilei ai purtat și rugăciunile tale au bineplăcut lui Dumnezeu, Cuvioase, pentru că schitul Sfântului Simeon l-ai înnoit și biserică lui Dumnezeu iarăși în acel loc ai zidit; ocrotește-o totdeauna în pace, cu rugăciunile tale de Dumnezeu primite!

Şi acum şi pururea şi în vecii vecilor. Amin!
Laudă să aducem Mântuitorului, Domnului, Cel ce ne-a dat nouă din cea stearpă pe Născătoarea de Dumnezeu și singura pururea Fecioară, hrănitoarea vieții noastre, care a adus pe singurul Hristos în lume spre mântuirea sufletelor noastre.
Cântarea a 4-a (Catavasia) - glasul 8
Auzit-am, Doamne, taina rânduielii Tale, înţeles-am lucrurile Tale şi am preaslăvit Dumnezeirea Ta.
Cântarea a 5-a
Canonul Înainte-prăznuirii Naşterii Maicii Domnului
Irmosul - glasul 4
Spăimântatu-s-au toate de dumnezeiască slava ta; că tu, Fecioară neispitită de nuntă, ai avut în pântece pe Dumnezeu cel peste toate, şi ai născut pe Fiul Cel fără de ani, Cel ce dăruieşte pace tuturor celor ce te laudă pe tine.

Stih: Preasfântă Născătoare de Dumnezeu, miluieşte-ne pe noi!

Acum se naşte cea care închipuia cartea cea pecetluită, pe care a o citi prin Legea firii nicidecum nu poate omul. Căci ea este păzită ca lăcaş al Cuvântului, precum mai înainte au arătat cărţile grăitorilor de Dumnezeu cu Duhul.


Stih: Preasfântă Născătoare de Dumnezeu, miluieşte-ne pe noi!

Astăzi s-a născut viţa cea de mântuire, care avea să rodească Strugurele cel nestricat, care revarsă din sine must dumnezeiesc; din acela tot cel ce bea, cu taină, de veselie dumnezeiască se va umple.
Stih: Preasfântă Născătoare de Dumnezeu, miluieşte-ne pe noi!

Săltaţi, îngeri, împreună cu oamenii dănţuind; astăzi Fecioara din cea stearpă născându-se, întristarea a încetat; şi bucurie a pricinuit celor ce prăznuiesc dumnezeiască naşterea ei.
Stih: Preasfântă Născătoare de Dumnezeu, miluieşte-ne pe noi!

Dumnezeiescul proroc mai înainte te-a numit lămurit pe tine carte nouă, în care cu degetul Tatălui, avea să fie scris Cuvântul, Fecioară, în cartea vieţii scriind cu bunătatea Sa, pe toţi cei ce se supun Lui.

Canonul Sfântului Cuvios Simeon 
Stih: Sfinte Cuvioase Părinte Simeon, roagă-te lui Dumnezeu pentru noi!
Vicleanul diavol, Părinte, văzând dragostea ta pentru Hristos și râvna pentru faptele cele bune, nu a încetat a ridica război asupra ta, dar tu, cu arma smereniei l-ai biruit și de nimic l-ai făcut; roagă-te lui Hristos să biruim și noi în lupta cu demonii, ajutor având sfintele tale rugăciuni!
Stih: Sfinte Cuvioase Părinte Simeon, roagă-te lui Dumnezeu pentru noi!

Ajută-ne, Sfinte Simeoane, Părintele nostru, să scăpăm de patimile care ne tulbură neîncetat! Învață-ne, Părinte, cum să-L iubim pe Hristos așa cum tu L-ai iubit! Scapă-ne, Părinte, de robia celor pământești și trecătoare, ca să-L slăvim pe Hristos neîncetat!

Stih: Sfinte Cuvioase Părinte Simeon, roagă-te lui Dumnezeu pentru noi!

Sărutăm cu evlavie icoana ta, Sfinte, cinstim cu dragoste pomenirea ta, mergem la mănăstirea ta în care ai lăsat nouă pilda ostenelilor tale celor din sihăstrie; ajută-ne, Cuvioase, să slăvim și noi pe Hristos împreună cu Tatăl și cu Duhul așa cum și tu L-ai slăvit neîncetat!

Stih: Preasfântă Născătoare de Dumnezeu, miluieşte-ne pe noi!

Să lăudăm pe Fecioara cea fără de prihană, prunca cea de Dumnezeu aleasă, care astăzi se naște pe pământ spre bucuria a toată lumea și să-i cântăm împreună cu îngerul: Bucură-te ceea ce ești plină de har, Marie, Domnul este cu tine!

Canonul Sfântului Cuvios Amfilohie
Stih: Sfinte Cuvioase Părinte Amfilohie, roagă-te lui Dumnezeu pentru noi!

Ca o minune a fost viața ta, Părinte, din tinerețe și până la bătrânețe, spre asemănarea cu îngerii râvnind, necruțând trupul tău cel de țărână; cum vom putea să-ți urmăm, când încă de grijile cele lumești nu ne-am despărțit? Ajută-ne cu sfintele tale rugăciuni ca să slujim și noi lui Hristos, asa cum și tu l-ai slujit!
Stih: Sfinte Cuvioase Părinte Amfilohie, roagă-te lui Dumnezeu pentru noi!
Smerenia ta a biruit pe diavolii cei fără de trup, care în încercări de tot felul te ispiteau; învață-ne să ne smerim și noi, fiii tăi, care suntem încercați în cuptorul ispitelor neîncetat.

Slavă Tatălui şi Fiului şi Sfântului Duh!

Săracii și bogații, tinerii și bătrânii ascultau cuvintele tale cele de Dumnezeu insuflate, Părinte Amfilohie, căci ca un izvor curgea din gura ta învățătura cea duhovnicească de laudă a Tatălui și a Fiului și a Sfântului Duh.
Şi acum şi pururea şi în vecii vecilor. Amin!
Astăzi bucuria a toată lumea din pântece sterp se naște în chip preamărit, Maica împăratului tuturor, Născătoarea de Dumnezeu Maria, lăcașul cel împărătesc care a primit pe Dumnezeu și în două firi lumii L-a arătat; Aceluia îi cântăm: Binecuvântați toate lucrurile pe Domnul!
Cântarea a 5-a (Catavasia) - glasul 8
O, de trei ori fericite lemn, pe care S-a răstignit Hristos, Împăratul şi Domnul; prin tine a căzut cel ce a înşelat cu lemnul, biruit fiind de Cel ce S-a pironit pe tine cu trupul, de Dumnezeu, Cel ce dă pace sufletelor noastre!
Cântarea a 6-a
Canonul Înainte-prăznuirii Naşterii Maicii Domnului
Irmosul - glasul 4
Înţelepţii lui Dumnezeu, care faceţi acest praznic dumnezeiesc şi cu totul cinstit al Maicii lui Dumnezeu, veniţi să batem din palme slăvind pe Hristos, Cel ce S-a născut din dânsa!

Stih: Preasfântă Născătoare de Dumnezeu, miluieşte-ne pe noi!

Născutu-s-a astăzi Născătoarea de Dumnezeu, cea care este podul ce trece neamul omenesc la lumină, scara cea cerească, muntele lui Dumnezeu cel arătat. Pe aceasta toţi să o fericim!

Stih: Preasfântă Născătoare de Dumnezeu, miluieşte-ne pe noi!

Ana a dat din sine roşeala care a vopsit lâna întrupării Împăratului Hristos. Pe aceea, după vrednicie, toţi o fericim!
Stih: Preasfântă Născătoare de Dumnezeu, miluieşte-ne pe noi!

Izvor mare acum a ieşit din puţină picătură, cea cu totul fără prihană, care, născând Adâncul mântuirii, avea să oprească curgerile mulţimii de zei cele nenumărate.
Stih: Preasfântă Născătoare de Dumnezeu, miluieşte-ne pe noi!

Din rădăcină neroditoare ai răsărit şi spinii răutăţii i-ai dezrădăcinat cu dumnezeiască odrăslirea ta cea mai presus de fire, Născătoare de Dumnezeu Fecioară, pururea fericită.

Canonul Sfântului Cuvios Simeon 
Stih: Sfinte Cuvioase Părinte Simeon, roagă-te lui Dumnezeu pentru noi!
Nu a răbdat, Părinte, dușmanul cel din vechime cum tu cu ucenicii tăi Îl slăveai pe Hristos și a ridicat pe prietenii lui necredincioși care au cotropit Țara Moldovei și schitul tău l-au pustiit, iar tu, urmând cuvântului lui Hristos, din fața primejdiei cu ucenicii tăi ai plecat.

Stih: Sfinte Cuvioase Părinte Simeon, roagă-te lui Dumnezeu pentru noi!

Cu lacrimi te-ai rugat, Sfinte, pentru țara Moldovei ca să fie apărată de vrăjmași iar tu, ca un părinte iubitor de fii ți-ai luat turma și la frații noștri în țara Ardealului ai scăpat; roagă-te, Cuvioase Părinte, să fie păzită țara noastră în pace de dușmanii cei ce o râvnesc pe ea!

Stih: Sfinte Cuvioase Părinte Simeon, roagă-te lui Dumnezeu pentru noi!

Cum vom lăuda, Părinte, osteneala ta pentru apărarea fiilor tăi. Cine va putea spune rugăciunile tale pe care le-ai făcut pentru Domn și țară în ceasul primejdiei? Când vom putea și noi să urmăm nevoințele tale cele împodobite cu virtutea smereniei? Numai darul și rugăciunile tale ne vor ajuta să urmăm pe Hristos așa cum tu L-ai urmat.
Stih: Preasfântă Născătoare de Dumnezeu, miluieşte-ne pe noi!

Biserică preacurată a lui Dumnezeu te-ai arătat, Preasfântă Fecioară; cum ai încăput în pântecele tău pe Cel neîncăput, cum ai hrănit pe Cel ce hrănește toată făptura, cum ai ținut în brațele tale pe Cel ce ține toată lumea? Cinstim cu laude preasfântă nașterea ta și slăvim pe Cel născut din tine, Mântuitorul sufletelor noastre.

Canonul Sfântului Cuvios Amfilohie
Stih: Sfinte Cuvioase Părinte Amfilohie, roagă-te lui Dumnezeu pentru noi!

La adormirea ta, Părinte Amfilohie, ai dat cuvântul cel de pe urmă fiilor tăi duhovnicești, zicându-le: Iubiți pe Dumnezeu și veți afla har veșnic! Nimic să nu cinstiți mai mult decât dragostea Lui și veți afla odihnă cu toți sfinții!
Stih: Sfinte Cuvioase Părinte Amfilohie, roagă-te lui Dumnezeu pentru noi!
Îngerii au luat curat sufletul tău și l-au dus înaintea lui Hristos Dumnezeu, care în lăcașurile Raiului l-a așezat, și de acolo, împreună cu Sfântul Simeon, vă rugați pentru sufletele noastre.

Slavă Tatălui şi Fiului şi Sfântului Duh!

Avem nevoie, Părinte Cuvioase, de rugăciunile tale cele către Dumnezeu; suntem lipsiți de faptele cele bune, dar ne-a rămas singură nădejdea în rugăciunile tale, că tu vei mijloci pentru sufletele noastre înaintea tronului Preasfintei Treimi.
Şi acum şi pururea şi în vecii vecilor. Amin!
Din defăimarea nerodirii mântuindu-se Ana, a născut pe Născătoarea de Dumnezeu, care cu preamărire a făcut să înceteze defăimarea Evei; către ea strigăm: Nimeni nu este fără prihană, fără numai tu, Stăpână!
Cântarea a 6-a (Catavasia) - glasul 8

În pântecele fiarei celei din apă, Ioná palmele întinzându-şi în chipul Crucii, mântuitoarea Pătimire mai înainte a închipuit-o lămurit, de unde a treia zi ieşind, a însemnat Învierea cea mai presus de lume, a lui Hristos-Dumnezeu, Cel ce S-a răstignit cu Trupul şi, cu Învierea cea de a treia zi, lumea a luminat. (...lung)
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că Tu eşti Împăratul păcii şi Mântuitorul sufletelor noastre şi Ţie slavă înălţăm: Tatălui şi Fiului şi Sfântului Duh, acum şi pururea şi în vecii vecilor!
STRANA: Amin!
Condacul Sfinţilor Cuvioși Simeon și Amfilohie – glasul 8

Pe unul Dumnezeu iubind, de cele trecătoare ați fugit și în sihăstrie viețuind, cu cerul v-ați logodit, Sfinților Cuvioși Părinți Simeon și Amfilohie, neîncetat slăvind pe Hristos Dumnezeu. Pentru aceasta, cu evlavie cântare de laudă vă aducem, zicînd: Bucurați-vă, flori prea alese ale Bisericii dreptslăvitoare!

Icos (se citește)

Pe unul Dumnezeu iubind, de cele trecătoare ați fugit și în sihăstrie locuind, cu liniştea Duhului v-ați logodit, Sfinților Cuvioși Părinți Simeon și Amfilohie, neîncetat slăvind pe Hristos, Dumnezeul nostru. Pentru aceasta, cu evlavie, laudă şi cântare vă aducem, zicînd: Bucurați-vă, Sfinţilor Părinţi, flori prea alese ale Bisericii dreptslăvitoare! 

Sinaxar
În această zi pomenirea Înainte-prăznuirii Naşterii Maicii Domnului, a Sfinţilor Cuvioşi Simeon şi Amfilohie de la Pângăraţi, a Sfântul Mucenic Sozont, a Sfintei Cuvioase Casiana Imnografa, a Sfinţilor Apostoli Evod şi Onisifor, a Sfântul Eupsihie, care de sabie s-a săvârşit şi a adormirii Cuviosului Luca din eparhia Licaonilor, care a fost al treilea egumen al mânăstirii Mântuitorului, ce se cheamă şi Pârâul Adânc. Cu ale lor sfinte rugăciuni, Doamne, miluieşte-ne şi ne mântuieşte pe noi! Amin!
Cântarea a 7-a
Canonul Înainte-prăznuirii Naşterii Maicii Domnului
Irmosul - glasul 4
N-au slujit făpturii înţelepţii lui Dumnezeu, fără numai Făcătorului; ci groaza focului bărbăteşte călcând-o, se bucurau cântând: Prealăudate, Doamne al Părinţilor şi Dumnezeule, bine eşti cuvântat!

Stih: Preasfântă Născătoare de Dumnezeu, miluieşte-ne pe noi!

Ioachim şi Ana sunt fericiţi născând pe cea cu adevărat fericită, pe curata Maică a lui Dumnezeu, care a născut pe Cuvântul cel fericit, Care face fericiţi pe toţi credincioşii.


Stih: Preasfântă Născătoare de Dumnezeu, miluieşte-ne pe noi!

Dar cinstit te-au câştigat, Preacurată, părinţii tăi pe tine, ceea ce ai zămislit pe Dumnezeu Cel ce îmbogăţeşte cu bune daruri pe cei ce strigă: Domnul şi Dumnezeul părinţilor noştri, binecuvântat eşti!
Stih: Preasfântă Născătoare de Dumnezeu, miluieşte-ne pe noi!

Saltă, Davide, insuflatule de Dumnezeu, loveşte alăuta şi dănţuieşte că, iată, chivotul, pe care de demult mai înainte l-ai vestit, din pântece sterp a ieşit, păzindu-se lui Dumnezeu, Împăratului făpturii.
Canonul Sfântului Cuvios Simeon 
Stih: Sfinte Cuvioase Părinte Simeon, roagă-te lui Dumnezeu pentru noi!
Cinstim ostenelile tale, Sfinte Cuvioase Părinte Simeoane, lăudăm viața ta sihăstrească, ne închinăm în fața icoanei tale și împreună cu Sfântul Voievod Ștefan, cinstim moaștele tale; roagă-te pentru lume și mănăstirea ta care te cinstește atât de mult.

Stih: Sfinte Cuvioase Părinte Simeon, roagă-te lui Dumnezeu pentru noi!

Departe de sihăstria ta, înconjurat de fiii tăi duhovnicești, care te-au urmat în pribegie, ți-ai dat sufletul în mâinile lui Hristos pe care L-ai iubit, Părinte Simeoane, iar acum fiind împreună cu sfinții cuvioși părinți roagă-te pentru fiii tăi care te laudă cu adevărat!

Stih: Sfinte Cuvioase Părinte Simeon, roagă-te lui Dumnezeu pentru noi!

Întru tine, Părinte, S-a odihnit Hristos împreună cu Tatăl și cu Duhul iar inima ta cer s-a arătat care a încăput pe Dumnezeu; roagă-te și pentru noi să odihnim pe Duhul Sfânt în inimile noastre cele slăbănogite de păcate și de patimi!

Stih: Preasfântă Născătoare de Dumnezeu, miluieşte-ne pe noi!

Cuvine-se să te fericim, Stăpână, Născătoare de Dumnezeu, că ai născut nouă pe Mântuitorul sufletelor noastre, pe care nu înceta a-L ruga, împreună cu Sfântul Cuvios Simeon, pentru cei ce cântăm preasfântă nașterea ta!

Canonul Sfântului Cuvios Amfilohie
Stih: Sfinte Cuvioase Părinte Amfilohie, roagă-te lui Dumnezeu pentru noi!

În ceasul cel din urmă, când voi ieși din trup, să-mi stai înainte împreună cu Sfântul Cuvios Simeon, ca nu cumva îngerii întunericului să ia smeritul meu suflet din cauza lenevirii mele și să-l ducă în chinurile cele veșnice.

Stih: Sfinte Cuvioase Părinte Amfilohie, roagă-te lui Dumnezeu pentru noi!
Nevoința ta cine o va spune, sau dragostea ta pentru toată lumea cine o va putea scrie în cuvinte? Primește măcar suspinul nostru ca o rugăciune și-l du înaintea lui Hristos Dumnezeu, pe care tu L-ai iubit!
Slavă Tatălui şi Fiului şi Sfântului Duh!

Pe tine te avem ocrotire și în ispite sprijin, Cuvioase Amfilohie, tu, împreună cu Sfântul Simeon ați ridicat din nou la viață mănăstirea voastră, cea pustiită de necredincioși; pentru aceasta Îl slăvim pe Hristos, împreună cu Tatăl și cu Duhul, Care v-a rânduit ocrotitori ai noștri.
Şi acum şi pururea şi în vecii vecilor. Amin!
Înaintea minunii merge minunea, căci cu darul dumnezeiesc cea stearpă mai înainte a născut Fecioară, pe ceea ce prin nașterea sa s-a arătat nouă solitoare mântuirii, care ne scapă din nevoi și din primejdii, căreia îi cântăm: Mărire nașterii tale, mărire fecioriei tale, Maică nenuntită!
Cântarea a 7-a (Catavasia) - glasul 8
Nebuna poruncă a tiranului celui păgân, pe popoare le-a tulburat, suflând cu îngrozire şi cu hulă urâtă lui Dumnezeu; însă pe cei trei tineri nu i-a înfricoşat mânia cea de fiară, nici focul cel mistuitor, ci, cu duh de rouă aducător ce împotrivă sufla, înăuntrul focului fiind, cântau: Prealăudate Dumnezeul părinţilor şi al nostru, binecuvântat eşti!
Cântarea a 8-a
Canonul Înainte-prăznuirii Naşterii Maicii Domnului
Irmosul - glasul 4
Pe tinerii cei binecredincioşi în cuptor, naşterea Născătoarei de Dumnezeu i-a mântuit; atunci fiind închipuită, iar acum plinită; pe toată lumea ridică să cânte Ţie: pe Domnul, lucrurile, lăudaţi-L şi-L preaînălţaţi întru toţi vecii!

Stih: Preasfântă Născătoare de Dumnezeu, miluieşte-ne pe noi!

Să grăim prin cântări pentru dumnezeiasca naştere a Fecioarei, cinstind pe cea din care avea să Se întrupeze, prin Duhul, Cuvântul cel prealăudat şi Dumnezeu peste toate şi să strigăm: pe Domnul, lăudaţi-L, lucrurile, şi-L preaînălţaţi întru toţi vecii!

Stih: Preasfântă Născătoare de Dumnezeu, miluieşte-ne pe noi!

Dumnezeieşti proroci săltaţi, cinstind naşterea Fecioarei; căci aceasta a plinit toate câte aţi propovăduit mai înainte, născând pe Cel arătat de voi, pe Hristos, Împăratul tuturor, pe Care Îl preaînălţăm întru toţi vecii!
Stih: Preasfântă Născătoare de Dumnezeu, miluieşte-ne pe noi!

Strigaţi, munţi, veselie! Apostoli şi Mucenici, dănţuiţi, Cuvioşilor şi Drepţilor, acum vă bucuraţi, întru naşterea Maicii Domnului şi, strigând, pe Domnul lăudaţi-L şi-L preaînălţaţi întru toţi vecii!
Stih: Preasfântă Născătoare de Dumnezeu, miluieşte-ne pe noi!

Odrăslit-a mărul cel bine mirositor, şi trandafirul cel dumnezeiesc a Înflorit şi a umplut de miros toate marginile; iar mirosul cel greu al păcatului nostru l-a risipit Preacurata şi Maica Cuvântului. Pe aceasta o preaînălţăm întru toţi vecii.
Stih: Preasfântă Născătoare de Dumnezeu, miluieşte-ne pe noi!

Firea cea stearpă a oamenilor de cinstitele daruri ale dumnezeiescului Duh astăzi se veseleşte, pe Fiica lui Dumnezeu din cea stearpă văzând-o născându-se, şi strigă: pe Domnul, lăudaţi-L, făpturile, şi-L preaînălţaţi întru toţi vecii!
Canonul Sfântului Cuvios Simeon 
Stih: Sfinte Cuvioase Părinte Simeon, roagă-te lui Dumnezeu pentru noi!
Moaștele tale s-au arătat comoară de mult preț, Părinte, pe care Sfântul Voievod Ștefan în cetatea Sucevei le-a așezat, cinstindu-le cu evlavie și mai ales, cu dragostea ce avea către tine mai înainte, pe când erai în trup, Sfinte Simeoane.
Stih: Sfinte Cuvioase Părinte Simeon, roagă-te lui Dumnezeu pentru noi!

Deși nu avem sfintele tale moaște, dar avem viața ta cea plăcută lui Dumnezeu și icoana ta, Părinte Simeoane. Așa cum ai ajutat Sfântului Voievod Ștefan să biruiască pe vrăjmașii văzuți, ajută-ne și nouă, care cu credință sărutăm icoana ta, să biruim pe vrăjmașii cei nevăzuți care neîncetat se ridică împotriva noastră!

Stih: Sfinte Cuvioase Părinte Simeon, roagă-te lui Dumnezeu pentru noi!

Te chemăm în ajutor, Sfinte Cuvioase Părinte Simeoane, împreună cu Sfântul Voievod Ștefan; nu ne lăsați în vâltoarea ispitelor și a încercărilor de tot felul, păziți pe binecredincioșii creștini, nu ne părăsiți în această vale a plângerii ci ne scoateți la lumina bucuriei celei neîncetate a celor ce-L slăvesc pe Hristos!

Stih: Preasfântă Născătoare de Dumnezeu, miluieşte-ne pe noi!

Nașterea ta, Născătoare de Dumnezeu, ca un semn de bucurie lumii se arată. Tu ești bucuria noastră, tu ești nădejdea noastră, sprijinul și scăparea celor ce-ți cântă cu dreaptă credință: Bucură-te Mireasă, pururea Fecioară!
Canonul Sfântului Cuvios Amfilohie
Stih: Sfinte Cuvioase Părinte Amfilohie, roagă-te lui Dumnezeu pentru noi!

Pilda sfinților sihaștri ai urmat și ca un cerb lângă izvoare apelor așa ai alergat la Pângărați în sihăstrie unde, prin nevoințe duhovnicești, la aceeași înălțime a smereniei cu toți sfinții te-ai asemănat.
Stih: Sfinte Cuvioase Părinte Amfilohie, roagă-te lui Dumnezeu pentru noi!
Focul inimii te ardea, Părinte, și ca un serafim te aprindeai de dragoste pentru Dumnezeu; arde cu focul rugăciunii tale patimile noastre cele trupești și pune pe fugă pe diavolii care ne ispitesc pe noi, aprinzând în inima noastră focul dragostei dumnezeiești!
Binecuvântăm pe Tatăl, pe Fiul şi pe Sfântul Duh, Domnul!

Fiii tăi duhovnicești din cele două mănăstiri unde tu te-ai nevoit se adună astăzi împreună la pomenirea ta și slăvesc pe Dumnezeu în cântări de laudă, că te-au primit pe tine mijlocitor și ocrotitor pentru cei ce viețuiesc într-însele.
Şi acum şi pururea şi în vecii vecilor. Amin!
Cu puterea lui Dumnezeu, deschizându-se pântecele cel sterp, rodește nouă pe cea cu totul luminată, Născătoarea de Dumnezeu, fecioreasca ușă, prin care a venit la noi, cei de pe pământ, Cuvântul, întrupându-se în chip de negrăit.
Cântarea a 8-a (Catavasia) - glasul 8

Stih: Să lăudăm, să binecuvântăm şi să ne închinăm Domnului, cântându-I şi preaînălţându-L întru toţi vecii.


Binecuvântaţi, tineri, cei întocmai cu numărul Treimii, pe Făcătorul, Dumnezeu-Părintele! Lăudaţi pe Cuvântul, Cel ce S-a pogorât şi focul în rouă l-a prefăcut şi preaînălţaţi pe Duhul cel preasfânt, Care dă viaţă tuturor întru toţi vecii! (...lung)
PREOTUL: Pe Născătoarea de Dumnezeu și Maica Luminii întru cântări cinstind-o, să o slăvim.
STRANA cântă pe glasul Catavasiilor: Glasul 8
Cântarea Maicii Domnului - glasul 8
Stih 1: Măreşte, suflete al meu, pe Domnul, şi s-a bucurat duhul meu de Dumnezeu, Mântuitorul meu!

După fiecare Stih se cântă: Ceea ce eşti mai cinstită decât Heruvimii şi mai slăvită fără de asemănare decât Serafimii, care, fără stricăciune pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim!
Stih 2: Că a căutat spre smerenia roabei Sale, că iată, de acum mă vor ferici toate neamurile.
Stih 3: Că mi-a făcut mie mărire Cel puternic, sfânt să fie numele Lui şi mila Lui, din neam în neam, spre cei ce se tem de El.

Stih 4: Făcut-a tărie cu braţul Său Domnul, risipit-a pe cei mândri în cugetul inimii lor.
Stih 5: Pogorât-a pe cei puternici de pe scaune şi a înălţat pe cei smeriţi; pe cei flămânzi i-a umplut de bunătăţi şi pe cei bogaţi i-a scos afară deşerţi.

Stih 6: Luat-a pe Israel  sluga Sa, ca să pomenească mila, precum a grăit către părinţii noştri, lui Avraam şi seminţiei lui până în veac.

Ceea ce eşti mai cinstită decât Heruvimii şi mai slăvită fără de asemănare decât Serafimii, care, fără stricăciune pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim!
Cântarea a 9-a
Canonul Înainte-prăznuirii Naşterii Maicii Domnului
Irmosul - glasul 4
Tot neamul pământesc să salte, cu Duhul fiind luminat, şi să prăznuiască firea minţilor celor fără de trup, cinstind Sfânta prăznuire a Maicii lui Dumnezeu, şi să strige: Bucură-te, preafericită Născătoare de Dumnezeu, curată pururea Fecioară!

Stih: Preasfântă Născătoare de Dumnezeu, miluieşte-ne pe noi!

Iată locul lui Dumnezeu cel sfânt a strălucit; cetatea cea preamărită a Împăratului s-a zidit; Raiul cel plin cu raze de lumină s-a deschis; ceea ce este solitoarea Raiului şi apropierea oamenilor către Dumnezeu.


Stih: Preasfântă Născătoare de Dumnezeu, miluieşte-ne pe noi!

Arătatu-s-a făclia şi sfeşnicul astăzi, din care avea să strălucească Lumina cea mai înainte de veci şi să lumineze pe cei din noaptea răutăţilor şi să oprească negura necredinţei; şi pe toţi să-i facă cu adevărat părtaşi zilei, prin credinţă.
Stih: Preasfântă Născătoare de Dumnezeu, miluieşte-ne pe noi!

Astăzi pământul dănţuieşte, că cer nou preaînfrumuseţat lui Dumnezeu a văzut născându-se, pe Fecioara Maria. Întru care Cuvântul, sălăşluindu-Se cu trupul, mai presus de ceruri va ridica pe oameni şi va îndumnezei pe toţi prin bunătatea Sa. Pe Care, lăudându-L, cu credinţă Îl slăvim!
Stih: Preasfântă Născătoare de Dumnezeu, miluieşte-ne pe noi!

Preabuna însoţire a lui Ioachim şi Ana a odrăslit pe mieluşeaua cea neîntinată, din care Mieluşelul cel hrănit ieşind, pentru lume a fost înjunghiat, ridicând greşelile oamenilor şi oprind jertfele care se aduceau idolilor.
Stih: Preasfântă Născătoare de Dumnezeu, miluieşte-ne pe noi!

Ceea ce ai născut Lumina, luminează-ne pe noi, pe cei ce prăznuim cu duhul naşterea ta cea purtătoare de lumină, Născătoare de Dumnezeu; şi Luminii Celei ce va să fie ne arată părtaşi, Curată, şi cu rugăciunile cele de Maică, pace dăruieşte nouă şi izbăvire de cele rele!

Canonul Sfântului Cuvios Simeon 
Stih: Sfinte Cuvioase Părinte Simeon, roagă-te lui Dumnezeu pentru noi!
Ca cel ce ești împreună cu cetele sfinților, Părinte Simeoane, și împodobit cu negrăită frumusețe, ție ne rugăm: roagă-te lui Hristos Dumnezeu, împreună cu toți sfinții să împodobească sufletele noastre cu negrăita frumusețe a harului dumnezeiesc!
Stih: Sfinte Cuvioase Părinte Simeon, roagă-te lui Dumnezeu pentru noi!

În cetatea Sucevei, ca o comoară de mult preț, se păzesc moaștele tale, Sfinte Părinte Simeoane, iar nouă, pentru că suntem nevrednici, ne-ai lăsat pilda vieții tale, pe care o lăudăm astăzi în cântări. Nu ne lăsa, Sfinte, lipsiți de rugăciunile tale!

Stih: Sfinte Cuvioase Părinte Simeon, roagă-te lui Dumnezeu pentru noi!

Adunarea celor ce viețuiesc în mănăstirea ta se bucură astăzi de pomenirea ta, că tu, Părinte, după trecerea la cele veșnice, ca un bun păstor, nu ai părăsit-o, ci o ocârmuiești totdeauna și o păzești cu rugăciunile tale către Dumnezeu.
Stih: Preasfântă Născătoare de Dumnezeu, miluieşte-ne pe noi!

Mântuiește-mă pe mine, care sunt în viforul tuturor dezmierdărilor, Maică și Fecioară preabinecuvântată, că mă închin cu credință sfintei nașterii tale, care bucură sărmanul sufletul meu și te laudă și-ți strigă neîncetat: Bucură-te, ceea ce ești Născătoare de Dumnezeu cu adevărat!
Canonul Sfântului Cuvios Amfilohie
Stih: Sfinte Cuvioase Părinte Amfilohie, roagă-te lui Dumnezeu pentru noi!

La pomenirea ta, Sfinte Amfilohie, am venit cu toții ca la un izvor din care luăm cele de trebuință; celor bolnavi dă-le tămăduire, celor mâhniți mângâiere, călătorilor, povățuire, monahilor neascultători iertare și tuturor prin rugăciunile tale, mântuire sufletelor!
Stih: Sfinte Cuvioase Părinte Amfilohie, roagă-te lui Dumnezeu pentru noi!
Astăzi binecredincioși de pretutindeni se adună la locul nevoinței tale și de acolo luând pilda vieții tale, se îndreaptă pe cărarea virtuților, lăsând calea păcatelor, laudă de mulțumire aducând Celui ce te-a preamărit.
Slavă Tatălui şi Fiului şi Sfântului Duh!
Cinstim viața ta în care Tatăl, împreună cu Fiul și cu Duhul este slăvit, cu cântări duhovnicești împodobim praznicul tău, ne minunăm de nevoința ta sihăstrească și te rugăm să nu ne uiți în rugăciunile tale înaintea lui Dumnezeu!

Şi acum şi pururea şi în vecii vecilor. Amin!
Fecioara Maria și Născătoarea de Dumnezeu cu adevărat, ca un nor al luminii, astăzi, a strălucit nouă și din cei drepți a ieșit spre lauda noastră. Nu va mai fi osândit Adam, că Eva din legături s-a dezlegat. Pentru aceasta glăsuim strigând cu îndrăzneală către cea singură curată: Bucurie vestește la toată lumea nașterea ta!
Stih: Măreşte, suflete al meu, pe Preacinstită Crucea Domnului!
Cântarea a 9-a (Catavasia) - glasul 8
Rai de taină eşti, Născătoare de Dumnezeu, care ai odrăslit nelucrat pe Hristos, de Care pomul Crucii, cel de viaţă purtător, pe pământ a fost sădit. Pentru aceasta, acum înălţat fiind, închinându-ne lui, pe tine te mărim!
Şi îndată, cealaltă Catavasie - glasul 8
Moartea ce a venit neamului omenesc prin gustarea din pom, astăzi prin Cruce s-a surpat; că blestemul strămoaşei a tot neamul s-a dezlegat, prin odrasla curatei Maici a lui Dumnezeu, pe care toate puterile cerurilor o măresc. (...lung)
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că pe Tine Te laudă toate Puterile cereşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!
STRANA: Amin!
Luminândele
Luminânda Sfinţilor Cuvioşi Simeon şi Amfilohie – glasul 2
Podobie: Femeilor, ascultaţi...

Ca niște crini cu bună miresmă ați răsărit în grădina Bisericii, Preacu-vioșilor, și ca niște stele mult luminoase străluciți pe cerul cel duhovnicesc, Simeoane fericite și Amfilohie, de Dumnezeu iubite; nu încetați a vă ruga pentru binecredincioșii creștini care laudă în cântări pomenirea voastră cea de fiecare an!
Slavă Tatălui şi Fiului şi  Sfântului Duh!
Şi acum şi pururea şi în vecii vecilor. Amin!
Luminânda Înainte-prăznuirii Naşterii Maicii Domnului – glasul 2
Podobie: Cu ucenicii să ne suim...

Să se veselească toată făptura, bucurie simțind, că din Ana cea de Dumnezeu înțelepțită, și din dumnezeiescul Ioachim, mai presus de nădejde se naște Maria cea preacinstită și Preacurată, Născătoarea de Dumnezeu; al cărei Rod s-a făcut mântuire oamenilor, Hristos Dumnezeu, Cel ce S-a întrupat dintr-însa în chip de negrăit.
Stihirile de laudă ale Sfinţilor Simeon şi Amfilohie - glasul 8
Podobie: O, preaslăvită minune...

Toată suflarea să laude pe Domnul! Lăudaţi pe Domnul din ceruri, lăudaţi-L pe El întru cei de sus! Ţie se cuvine cântare, Dumnezeule! (Psalmul 148, 1)

Lăudaţi-L pe El toţi îngerii Lui! Lăudaţi-L pe El toate puterile Lui! Ţie se cuvine cântare, Dumnezeule! (Psalmul 148, 2)

Lăudaţi-L pe El întru puterile Lui, lăudaţi-L pe El după mulţimea slavei Lui! (Psalm ul 150, 2)

Părinte Simeoane, de Dumnezeu cugetătorule, la înălțimea cunoștinței de Dumnezeu ai ajuns prin nevoințele tale, pentru aceasta, atât în viață, cât și după a ta adormire, fiii tăi te-au cinstit cu laude și cântări duhovnicești, zicându-ți: Bucură-te, podoaba sihaștrilor și lauda pustnicilor!

Lăudaţi-L pe El în glas de trâmbiţă, lăudaţi-L pe El în psaltire şi în alăută! (Psalmul 150, 3)
Părinte Simeoane, preabun păstor și de minuni făcător te-ai arătat în Moldova cea binecuvântată, cu îngerii împreună vorbitor, cu sihaștrii împreună locuitor, chip și pildă te-ai făcut fiilor tăi. Roagă-te și pentru cei ce-ți cântă cu dragoste: Bucură-te, acoperământ de rugăciune al obștii noastre, pe care o păzești neîncetat!
Lăudaţi-L pe El în timpane şi în horă, lăudaţi-L pe El în strune şi în organe! (Psalmul 150, 4)

Părinte Amfilohie, cu ce cântări și laude se cuvine să te cinstim cu adevărat? Mai lesne este să tăcem și viața ta cea plăcută lui Dumnezeu s-o urmăm dar, deși a urma nevoinței tale nu putem, primește măcar de la noi această cântare: Bucură-te, Părinte al părinților și inimă din care a curs rugăciunea ca un izvor nesecat!

Lăudaţi-L pe El în chimvale bine-răsunătoare, lăudaţi-L pe El în chimvale de strigare! Toată suflarea să laude pe Domnul! (Psalmul 150, 5-6)

Părinte Amfilohie, bărbătește și vitejește în sihăstrie te-ai luptat; vrăjmașilor nevăzuți te-ai făcut înfricoșat, pentru că te-ai îmbrăcat cu haina smereniei; patimile trupești din tinerețe ai călcat și la sfârșitul vieții, desăvârșit prin virtuți te-ai arătat; ajută-ne și pe noi, fiii tăi, care-ți cântăm: Bucură-te, că plin de darul Preasfântului Duh te-ai arătat!
Slavă Tatălui şi Fiului şi  Sfântului Duh!
Stihira Sfinţilor Cuvioşi Simeon şi Amfilohie - glasul 5

Veniți, toate cetele călugărilor, veniți, toți iubitorii de praznic, vino, iubitoare de Hristos ceată a pustnicilor, veniți, mulțimi de credincioși, să cinstim după cuviință pe Sfinții Simeon și Amfilohie, sihaștrii de la Pângărați, florile cele preafrumoase ce au crescut în grădina Moldovei, pe care au împodobit-o prin duhovniceasca lor viețuire, să le cântăm, zicând: Bucurați-vă, crini de mult preț din ceata sihaștrilor! Bucurați-vă, Părinți desăvârșiți, rugători neadormiți pentru sufletele noastre!
Şi acum şi pururea şi în vecii vecilor. Amin!
A Înainte-prăznuirii Naşterii Maicii Domnului – glasul 2

Cea mai înainte rânduită Împărăteasa tuturor, locașul lui Dumnezeu, din pântecele cel neroditor al Anei celei preafericite, astăzi a ieșit dumnezeiasca petrecere a Ființei celei pururea veșnice, prin care iadul cel fără rușine a fost călcat și Eva cu tot neamul la viață a fost adus. Acesteia, după vrednicie să-i strigăm: Fericită ești tu între femei și binecuvântat este rodul pântecelui tău!
PREOTUL, deschizând Uşile Împărăteşti, rostește: Slavă Ţie, Celui ce ne-ai arătat nouă lumina!
STRANA cântă: Doxologia mare pe glasul 5
(pe care s-a cântat Stihira Sfinţilor Cuvioşi, de la „Slavă...“)

Slavă întru cei de sus lui Dumnezeu şi pe pământ pace, între oameni bunăvoire!


Lăudămu-Te, bine Te cuvântăm, ne închinăm Ţie, îţi mulţumim Ţie, Te slăvim pe Tine, pentru slava Ta cea mare!


Doamne, Împărate ceresc, Dumnezeule, Părinte Atotţiitorule, Doamne Fiule Unule-Născut, Iisuse Hristoase şi Duhule Sfinte!


Doamne Dumnezeule, Mieluşelul lui Dumnezeu, Fiul Părintelui, Cel ce ştergi păcatul lumii, miluieşte-ne pe noi, Cel ce ştergi păcatele lumii!


Primeşte rugăciunile noastre, Cel ce şezi de-a dreapta Tatălui, şi ne miluieşte pe noi!


Că Tu eşti Unul Sfânt, Tu eşti Unul Domn, Iisus Hristos, întru slava lui Dumnezeu-Tatăl! Amin!


În toate zilele bine Te vom cuvânta şi vom lăuda numele Tău în veac şi în veacul veacului!


Învredniceşte-ne, Doamne, în ziua aceasta, fără de păcat să ne păzim noi!


Bine eşti cuvântat  Doamne, Dumnezeul părinţilor noştri, şi lăudat şi preaslăvit este numele Tău în veci! Amin!


Fie, Doamne, mila Ta spre noi, precum am nădăjduit întru Tine!


Bine eşti cuvântat Doamne, învaţă-ne pe noi îndreptările Tale! (de trei ori)

Doamne, scăpare Te-ai făcut nouă în neam şi în neam; eu am zis: Doamne, miluieşte-mă, vindecă sufletul meu, că am greşit Ţie!


Doamne, la Tine am scăpat, învaţă-mă să fac voia Ta, că Tu eşti Dumnezeul meu!


Că la Tine este izvorul vieţii, întru lumina Ta vom vedea lumină.


Tinde mila Ta celor ce Te cunosc pe Tine!


Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori)
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

Sfinte fără de moarte, miluieşte-ne pe noi!


Sfinte Dumnezeule, Sfinte tare, Sfinte fără de moarte, miluieşte-ne pe noi!
Troparul Sfinţilor Cuvioşi Simeon și Amfilohie – glasul 3
Cuvioșilor Părinți Simeon și Amfilohie, ca cei ce ați luminat laturile Carpaților cu rugăciunile voastre și ați umplut de mireasmă duhovnicească toată valea Bistriței, fiind sfetnici de taină ai voievozilor și făclii luminoase ale călugărilor și credincioșilor evlavioși, rugați-vă lui Dumnezeu pentru noi, cei ce săvârșim cu dragoste sfântă pomenirea voastră!
Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!

Troparul Înainte-prăznuirii – glasul 4
Din rădăcina lui Iesei și din coapsele lui David, Fiica lui Dumnezeu, Maria, se naște nouă astăzi; că se bucură toate și se înnoiesc cu bucurie. Împreună se bucură cerul și pământul, o laudă pe ea moștenirile neamurilor; Ioachim se veselește și Ana prăznuiește, cântând: Cea stearpă naște pe Născătoarea de Dumnezeu și hrănitoarea vieții noastre.

SFÂNTA ȘI DUMNEZEIASCA LITURGHIE
a celui între Sfinţi Părintelui nostru Ioan Gură de Aur,
arhiepiscopul Constantinopolului

PREOTUL: Binecuvântată este Împărăţia Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!

Ectenia mare
PREOTUL: Cu pace, Domnului să ne rugăm!

STRANA răspunde după fiecare cerere: Doamne, miluiește!

PREOTUL: Pentru pacea de sus şi pentru mântuirea sufletelor noastre, Domnului să ne rugăm!

Pentru pacea a toată lumea, pentru buna stare a sfintelor lui Dumnezeu Biserici şi pentru unirea tuturor, Domnului să ne rugăm!

Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră în ea, Domnului să ne rugăm!

Pentru Preasfinţitul Părintele nostru (Numele), episcopul (denumirea eparhiei), pentru cinstita preoţime şi cea întru Hristos diaconime, pentru tot clerul şi poporul, Domnului să ne rugăm!

Pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, Domnului să ne rugăm!

Pentru sfânt locaşul acesta, ţara aceasta şi pentru toate oraşele şi satele şi pentru cei ce cu credinţă locuiesc în ele, Domnului să ne rugăm!

Pentru buna întocmire a văzduhului, pentru îmbelşugarea roadelor pământului şi pentru vremuri paşnice, Domnului să ne rugăm!

Pentru cei ce călătoresc pe uscat, pe ape şi prin aer, pentru cei bolnavi, pentru cei ce se ostenesc, pentru cei robiţi şi pentru mântuirea lor, Domnului să ne rugăm!

(Aici se pot pune cereri pentru diferite trebuinţe, care sunt tipărite la sfârşitul Liturghierului)

Pentru ca să fim izbăviţi noi, de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Ţie se cuvine toată slava, cinstea şi închinăciunea, Tatălui şi Fiului şi Sfântului Duh, acum şi pururea şi în vecii vecilor.

STRANA: Amin!
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Antifonul întâi

Binecuvintează, suflete al meu, pe Domnul şi toate cele dinlăuntrul meu numele cel sfânt al Lui! Binecuvântat eşti, Doamne!

Ectenia mică

PREOTUL: Iară şi iară, cu pace, Domnului să ne rugăm!


STRANA: Doamne, miluieşte!


PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!


STRANA: Doamne, miluieşte!


PREOTUL: Pe Preasfânta, curata, preabinecuvântata, mărita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!


STRANA: Preasfântă Născătoare de Dumnezeu, miluieşte-ne pe noi!


PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!


PREOTUL: Că a Ta este stăpânirea şi a Ta este împărăţia, şi puterea, şi slava, a Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Antifonul al doilea

Unule-Născut, Fiule şi Cuvântul Lui Dumnezeu, Cel ce eşti fără de moarte şi ai primit, pentru mântuirea noastră, a Te întrupa din Sfânta Născătoare de Dumnezeu şi pururea Fecioară Maria; Care neschimbat Te-ai întrupat şi, răstignindu-Te, Hristoase Dumnezeule, cu moartea pe moarte ai călcat; Unul fiind din Sfânta Treime, împreună-slăvit cu Tatăl şi cu Duhul Sfânt, mântuieşte-ne pe noi!

Ectenia mică

PREOTUL: Iară şi iară cu pace, Domnului să ne rugăm!


STRANA: Doamne, miluieşte!


PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!


STRANA: Doamne, miluieşte!


PREOTUL: Pe Preasfânta, curata, preabinecuvântata, mărita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!


STRANA: Preasfântă Născătoare de Dumnezeu, miluieşte-ne pe noi!


PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!


PREOTUL: Că bun şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!

Antifonul al treilea (Fericirile) 

Întru Împărăţia Ta, când vei veni, pomeneşte-ne pe noi, Doamne!


Fericiţi cei săraci cu duhul, că a acelora este Împărăţia cerurilor!


Fericiţi cei ce plâng, că aceia se vor mângâia!


Fericiţi cei blânzi, că aceia vor moşteni Pământul!


Fericiţi cei flămânzi şi însetaţi de dreptate, că aceia se vor sătura!


Fericiţi cei milostivi, că aceia se vor milui!


Fericiţi cei curaţi cu inima, că aceia vor vedea pe Dumnezeu!


Fericiţi făcătorii de pace, că aceia fiii lui Dumnezeu se vor chema!


Fericiţi cei prigoniţi pentru dreptate, că a acelora este Împărăţia cerurilor!


Fericiţi veţi fi, când vă vor ocărî pe voi şi vă vor prigoni, şi vor zice tot cuvântul rău împotriva voastră, minţind pentru Mine,


Bucuraţi-vă şi vă veseliţi, că plata voastră multă este în ceruri!

Şi cântă pe glasul 5
Slavă Tatălui şi Fiului şi Sfântului Duh!

O, Treime, Care cu slăvire ești lăudată de glasurile îngerilor, sufletul meu cel vătămat de demoni, arată-l, prin mila Ta, sănătos cu totul, rogu-mă!
Şi acum şi pururea şi în vecii vecilor. Amin!

Curată, ceea ce ai primit Bucuria prin înger în pântecele tău, sufletul meu cel întristat prin fapte viclene, umple-l de bucurie, călăuzindu-mă la lumină!

Vohodul mic (Ieșirea cu Sfânta Evanghelie)

PREOTUL: Înţelepciune! Drepţi!


STRANA: Veniţi să ne închinăm şi să cădem la Hristos! Mântuieşte-ne pe noi, Fiul lui Dumnezeu, Cel ce eşti minunat întru Sfinţi, pe noi, cei ce-Ţi cântăm Ţie: Aliluia!

Apoi cântă: Troparele și Condacele
Troparul Înainte-prăznuirii Naşterii Maicii Domnului – glasul 4
Din rădăcina lui Iesei și din coapsele lui David, Fiica lui Dumnezeu, Maria, se naște nouă astăzi; că se bucură toate și se înnoiesc cu bucurie. Împreună se bucură cerul și pământul, o laudă pe ea moștenirile neamurilor; Ioachim se veselește și Ana prăznuiește, cântând: Cea stearpă naște pe Născătoarea de Dumnezeu și hrănitoarea vieții noastre. 
Troparul Sfinţilor Cuvioşi Simeon și Amfilohie – glasul 3
Cuvioșilor Părinți Simeon și Amfilohie, ca cei ce ați luminat laturile Carpaților cu rugăciunile voastre și ați umplut de mireasmă duhovnicească toată valea Bistriței, fiind sfetnici de taină ai voievozilor și făclii luminoase ale călugărilor și credincioșilor evlavioși, rugați-vă lui Dumnezeu pentru noi, cei ce săvârșim cu dragoste sfântă pomenirea voastră.
Slavă Tatălui şi Fiului şi Sfântului Duh!

Condacul Sfinţilor Cuvioși Simeon și Amfilohie – glasul 8

Pe unul Dumnezeu iubind, de cele trecătoare ați fugit și în sihăstrie viețuind, cu cerul v-ați logodit, Sfinților Cuvioși Părinți Simeon și Amfilohie, neîncetat slăvind pe Hristos Dumnezeu. Pentru aceasta, cu evlavie cântare de laudă vă aducem, zicînd: Bucurați-vă, flori prea alese ale Bisericii dreptslăvitoare!

Şi acum şi pururea şi în vecii vecilor. Amin!
Condacul Înainte-prăznuirii Naşterii Maicii Domnului – glasul 3
Podobie: Fecioara astăzi...

Astăzi Fecioara şi de Dumnezeu Născătoarea Maria, cămara cea sfântă a cerescului Mire, se naşte din cea stearpă cu sfatul lui Dumnezeu; căruţa Cuvântului lui Dumnezeu bine se împodobeşte; că pentru aceasta a şi fost numită mai înainte dumnezeiască uşă şi cu adevărat Maică a Vieţii. (…lung)

Trisaghionul (Cântarea întreit-sfântă)

PREOTUL: Domnului să ne rugăm!


STRANA: Doamne, miluieşte!


PREOTUL: Că sfânt eşti Dumnezeul nostru şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin! Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Sfinte fără de moarte, miluieşte-ne pe noi!


Sfinte Dumnezeule, Sfinte tare, Sfinte fără de moarte, miluieşte-ne pe noi!

Citirea Apostolului

PREOTUL: Să luăm aminte! Pace tuturor!

CÂNTĂREȚUL: Şi duhului tău! După care, cu faţa la Altar, citește Prochimenul Apostolului.

PREOTUL: Înţelepciune!


CÂNTĂREȚUL: Din ..., citire.


PREOTUL: Să luăm aminte!


CÂNTĂREȚUL, cu faţa la Altar, citeşte Apostolul
1. al Sfinţilor Cuvioşi Simeon şi Amfilohie, Efeseni 6, 10-17 (conform indicaţiilor din Minei):
Fraților, întăriți-vă în Domnul și întru puterea tăriei Lui. Îmbrăcați-vă cu toate armele lui Dumnezeu, ca să puteți sta împotriva uneltirilor diavolului, pentru că lupta noastră nu este împotriva trupului și a sângelui, ci împotriva începătoriilor, împotriva stăpâniilor, împotriva stăpânitorilor întunericului acestui veac, împotriva duhurilor răutății, care sunt în văzduhuri. Pentru aceea, luați toate armele lui Dumnezeu, ca să puteți sta împotrivă în ziua cea rea și, pe toate biruindu-le, să rămâneți în picioare. Stați, deci, tari, având mijlocul vostru încins cu adevărul și îmbrăcați fiind cu platoșa dreptății, și încălțați picioarele voastre, gata fiind pentru Evanghelia păcii. În toate luați pavăza credinței, cu care veți putea să stingeți toate săgețile cele arzătoare ale vicleanului. Luați și coiful mântuirii și sabia Duhului, care este cuvântul lui Dumnezeu.
2. de rând pentru astăzi (luni, în săptămâna a 15-a după Rusalii);
3. de rând pentru mâine (marţi, în săptămâna a 15-a după Rusalii)

PREOTUL: Pace ţie, cititorule!


CÂNTĂREȚUL: Şi duhului tău! Aliluia! Aliluia! Aliluia!

Citirea Sfintei Evanghelii

PREOTUL: Înţelepciune! Drepţi! Să ascultăm Sfânta Evanghelie! Pace tuturor!


STRANA: Şi duhului tău.


PREOTUL: Din Sfânta Evanghelie de la Luca, ...citire.


STRANA: Slavă Ţie, Doamne, slavă Ţie!

PREOTUL: Să luăm aminte! Şi, dintre Sfintele Uşi, citeşte Evanghelia:

2. a Sfinţilor Cuvioşi Simeon şi Amfilohie, Luca 6, 17-23 (conform indicaţiilor din Minei):
În vremea aceea au stat în loc șes Iisus, mulțime multă de ucenici ai Săi și mulțime mare de popor din toată Iudeea, din Ierusalim și de pe țărmul Tirului și al Sidonului, care veniseră să-L asculte și să se vindece de bolile lor. Și cei chinuiți de duhuri necurate se vindecau. Și toată mulțimea căuta să se atingă de El, că putere ieșea din El și-i vindeca pe toți. Iar El, ridicându-Și ochii spre ucenicii Săi, zicea: Fericiți sunteți voi, cei săraci, că a voastră este Împărăția lui Dumnezeu. Fericiți sunteți voi, care flămânziți acum, că vă veți sătura. Fericiți sunteți voi, cei ce plângeți acum, că veți râde. Fericiți veți fi când oamenii vă vor urî pe voi și vă vor izgoni dintre ei și vă vor batjocori și vor lepăda numele vostru, ca rău, din pricina Fiului Omului. Bucurați-vă în ziua aceea și vă veseliți, că, iată, plata voastră este multă în ceruri.
2. de rând pentru astăzi (luni, în săptămâna a 15-a după Rusalii);
3. de rând pentru mâine (marţi, în săptămâna a 15-a după Rusalii)

STRANA: Slavă Ţie, Doamne, slavă Ţie!
Ectenia întreită (a cererii stăruitoare)

PREOTUL: Să zicem toţi, din tot sufletul şi din tot cugetul nostru să zicem!


STRANA: Doamne, miluieşte!

PREOTUL: Doamne, Atotstăpânitorule, Dumnezeul părinţilor noştri, rugămu-ne Ţie, auzi-ne şi ne miluieşte!


STRANA: Doamne, miluieşte!

PREOTUL: Miluieşte-ne pe noi, Dumnezeule, după mare mila Ta,  rugămu-ne Ţie, auzi-ne şi ne miluieşte!


STRANA răspunde după fiecare cerere: Doamne, miluiește! (de trei ori)

PREOTUL: Încă ne rugăm pentru Preasfinţitul Părintele nostru (Numele), episcopul (denumirea eparhiei), pentru sănătatea şi mântuirea lui.

Încă ne rugăm pentru binecredinciosul popor român de pretutindeni, pentru conducătorii țării noastre, pentru mai-marii orașelor și ai satelor și pentru iubitoarea de Hristos oaste, pentru sănătatea şi mântuirea lor.


Încă ne rugăm pentru fraţii noştri: preoţi, ieromonahi, ierodiaconi, diaconi, monahi şi monahii şi pentru toţi cei întru Hristos fraţi ai noştri.


Încă ne rugăm pentru fericiţii şi pururea pomeniţii ctitori ai acestei sfinte biserici (mănăstiri) şi pentru toţi cei mai înainte adormiţi părinţi şi fraţi ai noştri dreptslăvitori creştini, care odihnesc aici şi pretutindeni.

Încă ne rugăm pentru mila, viaţa, pacea, sănătatea, mântuirea, cercetarea, lăsarea şi iertarea păcatelor robilor lui Dumnezeu enoriaşi (închinători), ctitori şi binefăcători ai acestui sfânt locaş.


(Aici se pot pune cereri pentru diferite trebuinţe, care sunt tipărite la sfârşitul Liturghierului)

Încă ne rugăm pentru cei ce aduc daruri şi fac bine în sfânta şi întru tot cinstită biserica aceasta, pentru cei ce se ostenesc, pentru cei ce cântă şi pentru poporul ce stă înainte şi aşteaptă de la Tine mare şi bogată milă.


STRANA: Doamne, miluieşte! (de trei ori)

PREOTUL: Că milostiv şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!
Ectenia pentru cei adormiţi

PREOTUL: Miluieşte-ne pe noi, Dumnezeule, după mare mila Ta, rugămu-ne Ţie, auzi-ne şi ne miluieşte!


STRANA: Doamne, miluieşte! (funebru, de trei ori)

PREOTUL: Încă ne rugăm pentru odihna sufletelor adormiţilor robilor lui Dumnezeu († Numele), şi pentru ca să li se ierte lor toată greşeala cea de voie şi cea fără de voie.


STRANA: Doamne, miluieşte! (funebru, de trei ori)

PREOTUL: Ca Domnul Dumnezeu să aşeze sufletele lor unde drepţii se odihnesc.


STRANA: Doamne, miluieşte! (funebru)

PREOTUL: Mila lui Dumnezeu, împărăţia cerului şi iertarea păcatelor lor, de la Hristos, Împăratul cel fără de moarte şi Dumnezeul nostru, să cerem!


STRANA: Dă, Doamne! 


PREOTUL: Domnului să ne rugăm!


STRANA: Doamne, miluieşte! (funebru)

PREOTUL: Dumnezeul duhurilor şi a tot trupul, Care ai călcat moartea şi pe diavol l-ai surpat şi ai dăruit viaţă lumii Tale, Însuţi Doamne, odihneşte sufletele adormiţilor robilor Tăi († Numele), în loc luminat, în loc cu verdeaţă, în loc de odihnă, de unde au fugit toată durerea, întristarea şi suspinul! Şi orice greşeală au săvârşit ei cu cuvântul, cu lucrul, sau cu gândul, ca un Dumnezeu bun şi iubitor de oameni, iartă-le lor! Că nu este om, care să fie viu şi să nu greşească; numai Tu singur eşti fără de păcat; dreptatea Ta este dreptate în veac şi cuvântul Tău este adevărul.


Că Tu eşti învierea şi viaţa şi odihna adormiţilor robilor Tăi († Numele), Hristoase, Dumnezeul nostru, şi Ţie slavă înălţăm, împreună şi Celui fără de început al Tău Părinte şi Preasfântului şi bunului şi de viaţă făcătorului Tău Duh, acum şi pururea şi în vecii vecilor!

STRANA: Amin!


PREOTUL: Întru fericită adormire, veşnică odihnă dă, Doamne, sufletelor adormiţilor robilor Tăi, care s-au pomenit, şi le fă lor veşnică pomenire!


STRANA: Veşnică pomenire, veşnică pomenire, veşnica lor pomenire!
Ectenia pentru cei chemaţi (Catehumeni)

PREOTUL: Rugaţi-vă, cei chemaţi, Domnului!

STRANA răspunde după fiecare cerere: Doamne, miluieşte!

PREOTUL: Cei credincioşi, pentru cei chemaţi să ne rugăm, ca Domnul să-i miluiască pe dânşii!

Să-i înveţe pe dânşii cuvântul adevărului!


Să le descopere lor Evanghelia dreptăţii!


Să-i unească pe dânşii cu Sfânta Sa sobornicescă şi apostolească Biserică!

Mântuieşte, miluieşte, apără şi-i păzeşte pe dânşii, Dumnezeule, cu harul Tău!


STRANA: Doamne, miluieşte!

PREOTUL: Cei chemaţi, capetele voastre Domnului să le plecaţi!


STRANA: Ţie, Doamne!


PREOTUL: Ca şi aceştia împreună cu noi să slăvească preacinstitul şi de mare cuviinţă numele Tău, al Tatălui şi al Fiului şi al Sfântului Duh, acum şi pururea şi în vecii vecilor!


STRANA: Amin!


PREOTUL: Câți sunteți chemați, ieșiți! Cei chemați, ieșiți! Câți sunteți chemați, ieșiți! Ca nimeni din cei chemați să nu rămână. Câți suntem credincioși, iară și iară, cu pace Domnului să ne rugăm!

STRANA: Doamne, miluieşte!


PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!


PREOTUL: Înţelepciune! Că Ție se cuvine toată slava, cinstea și închinăciunea, Tatălui și Fiului și Sfântului Duh, acum și pururea și în vecii vecilor!


STRANA: Amin!


PREOTUL: Iară şi iară, cu pace, Domnului să ne rugăm!


STRANA: Doamne, miluieşte!


PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!


STRANA: Doamne, miluieşte!


PREOTUL: Înțelepciune! Ca sub stăpânirea Ta totdeauna fiind păziţi, Ţie slavă să înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!

Şi cântă: Cântarea heruvimică

Noi, care pe Heruvimi cu taină închipuim, și făcătoarei de viaţă Treimi întreit-sfântă cântare aducem; toată grija cea lumească, acum, să o lepădăm!...

Altă variantă
Noi, care pe Heruvimi,

cu taină închipuim, cu taină închipuim,

şi Făcătoarei de viață,

de viață Treimi, de viață Treimi,

cântarea cea întreit sfântă,

sfântă cântare-Ți aducem, sfântă cântare-Ți aducem.

Toată grija cea lumească,

de la noi s-o lepădăm, de la noi s-o lepădăm!
Toată grija cea lumească,

de la noi s-o lepădăm, de la noi s-o lepădăm!...

Vohodul mare (Ieşirea cu Cinstitele Daruri)

PREOTUL: Pe Preasfinţitul Părintele nostru (Numele), episcopul (denumirea eparhiei), să-l pomenească Domnul Dumnezeu întru Împărăţia Sa!


STRANA răspunde după fiecare cerere: Amin!

PREOTUL: Pe binecredinciosul popor român de pretutindeni, pe conducătorii țării noastre, pe mai marii orașelor și ai satelor şi pe iubitoarea de Hristos oaste, să-i pomenească Domnul Dumnezeu întru Împărăţia Sa!

Pe fraţii noştri preoţi, ieromonahi, ierodiaconi, diaconi, monahi şi monahii şi pe tot clerul bisericesc și cinul monahal, să-i pomenească Domnul Dumnezeu întru Împărăţia Sa!

Pe adormiţii întru fericire patriarhi ai Bisericii Ortodoxe Române: Miron, Nicodim, Justinian, Iustin şi Teoctist, să-i pomenească Domnul Dumnezeu întru Împărăţia Sa!

Pe fericiţii şi pururea pomeniţii ctitori ai acestui sfânt locaş şi pe alţi ctitori, miluitori şi binefăcători, să-i pomenească Domnul Dumnezeu întru împărăţia Sa!

Pe fericiții întru adormire eroi, ostaşi și luptători români, din toate timpurile și din toate locurile,  care s-au jertfit pe câmpurile de luptă, în lagăre și în închisori pentru apărarea patriei şi a credinței ortodoxe strămoșești, pentru întregirea neamului, pentru libertatea și demnitatea poporului român, să-i pomenească Domnul Dumnezeu întru Împărăţia Sa!

Pe cei ce au adus aceste Cinstite Daruri şi pe cei pentru care s-au adus, vii şi adormiți în Domnul, să-i pomenască Domnul Dumnezeu întru Împărăţia Sa!  


Pe toţi cei adormiţi din neamurile noastre, strămoşi, moşi, părinţi, fraţi, surori, fii şi fiice, soți și soții şi pe toţi cei dintr-o rudenie cu noi, pe fiecare după numele său, să-i pomenească Domnul Dumnezeu întru Împărăţia Sa!


Şi pe voi, pe toţi, dreptslăvitorilor creştini, să vă pomenească Domnul Dumnezeu întru Împărăţia Sa, totdeauna, acum şi pururea şi în vecii vecilor!


STRANA: Amin! Şi cântă partea a doua a Heruvicului:
...Ca pe Împăratul tuturor să-L primim, pe Cel în chip nevăzut înconjurat de cetele îngereşti. Aliluia! Aliluia! Aliluia!

O variantă corală

...Ca pe Împăratul tuturor să-L primim, pe Împăratul, Împăratul tuturor să-L primim, pe Cel nevăzut înconjurat de cetele îngereşti. Aliluia! Aliluia! Aliluia!

Ectenia punerii înainte

PREOTUL: Să plinim rugăciunea noastră Domnului!


STRANA răspunde după fiecare cerere: Doamne, miluieşte! 


PREOTUL: Pentru Cinstitele Daruri ce sunt puse înainte, Domnului să ne rugăm!


Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră într-însa, Domnului să ne rugăm!


Pentru ca să fim izbăviţi noi de tot necazul, mânia, primejdia şi nevoia, Domnului să ne rugăm!


Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!

Ectenia cererilor

PREOTUL: Ziua toată desăvârşită, sfântă, în pace şi fără de păcat, de la Domnul să cerem!


STRANA răspunde după fiecare cerere: Dă, Doamne!


PREOTUL: Înger de pace, credincios îndreptător, păzitor al sufletelor şi al trupurilor noastre, de la Domnul să cerem!


Milă şi iertare de păcatele şi de greşelile noastre, de la Domnul să cerem!


Cele bune şi de folos sufletelor noastre şi pace lumii, de la Domnul să cerem!

Cealaltă vreme a vieţii noastre, în pace şi întru pocăinţă a o săvârşi, de la Domnul să cerem!

Sfârşit creştinesc vieţii noastre, fără durere, neînfruntat, în pace şi răspuns bun la înfricoşătoarea judecată a lui Hristos, să cerem!


STRANA: Dă, Doamne!


PREOTUL: Pe Preasfânta, curata, preabinecuvântata, slăvita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!


STRANA: Preasfântă Născătoare de Dumnezeu, miluieşte-ne pe noi!

PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!

PREOTUL: Cu îndurările Unuia-Născut Fiului Tău, cu Care eşti binecuvântat, împreună cu Preasfântul şi bunul şi de viaţă făcătorul Tău Duh, acum şi pururea şi în vecii vecilor!


STRANA: Amin!

PREOTUL: Pace tuturor!


STRANA: Şi duhului tău!

PREOTUL: Să ne iubim unii pe alţii, ca într-un gând să mărturisim!


STRANA: Pe Tatăl, pe Fiul şi pe Sfântul Duh, Treimea cea de o fiinţă şi nedespărţită.

PREOTUL: Uşile, uşile! Cu înţelepciune, să luăm aminte!

CÂNTĂREŢUL (şi toţi cei prezenţi) rosteşte:

Simbolul credinţei

Cred întru unul Dumnezeu, Tatăl atotţiitorul, Făcătorul cerului şi al pământului, al tuturor celor văzute şi nevăzute.


Şi întru unul Domn Iisus Hristos, Fiul lui Dumnezeu, Unul-Născut, Care din Tatăl S-a născut, mai înainte de toţi vecii: Lumină din Lumină, Dumnezeu adevărat din Dumnezeu adevărat, născut, nu făcut, Cel de o fiinţă cu Tatăl, prin Care toate s-au făcut;


Care pentru noi, oamenii şi pentru a noastră mântuire, S-a pogorât din ceruri şi S-a întrupat de la Duhul Sfânt şi din Fecioara Maria şi S-a făcut om;


Şi S-a răstignit pentru noi în zilele lui Ponţiu Pilat şi a pătimit şi S-a îngropat;


Şi a înviat a treia zi, după Scripturi;


Şi S-a înălţat la ceruri şi şade de-a dreapta Tatălui;


Şi iarăşi va să vină cu slavă, să judece viii şi morţii, a Cărui Împărăţie nu va avea sfârşit.


Şi întru Duhul Sfânt, Domnul de viaţă Făcătorul, Care din Tatăl purcede, Cel ce, împreună cu Tatăl şi cu Fiul, este închinat şi slăvit, Care a grăit prin proroci.


Întru una, sfântă, sobornicească şi apostolească Biserică;


Mărturisesc un botez spre iertarea păcatelor;


Aştept învierea morţilor;


Şi viaţa veacului ce va să fie. Amin!

Răspunsurile mari

PREOTUL: Să stăm bine! Să stăm cu frică! Să luăm aminte! Sfânta Jertfă în pace a o aduce.


STRANA: Mila păcii, jertfa laudei.

PREOTUL: Harul Domnului nostru Iisus Hristos şi dragostea lui Dumnezeu Tatăl şi împărtăşirea Sfântului Duh să fie cu voi cu toţi!


STRANA: Şi cu duhul tău!

PREOTUL: Sus să avem inimile!


STRANA: Avem către Domnul!

PREOTUL: Să mulţumim Domnului!


STRANA: Cu vrednicie şi cu dreptate este a ne închina Tatălui şi Fiului şi Sfântului Duh, Treimea Cea de o fiinţă şi nedespărţită.

PREOTUL: Cântarea de biruinţă, cântând, strigând, glas înălţând şi grăind:


STRANA: Sfânt, Sfânt, Sfânt e Domnul Savaot! Plin este cerul, şi pământul, de slava Ta. Osana întru cei de sus! Bine este cuvântat Cel ce vine întru numele Domnului! Osana întru cei de sus!

PREOTUL: Luaţi, mâncaţi, acesta este Trupul Meu, care se frânge pentru voi spre iertarea păcatelor!


STRANA: Amin! (lung)

PREOTUL: Beţi dintru acesta toţi, acesta este Sângele Meu, al Legii celei noi, Care pentru voi şi pentru mulţi se varsă spre iertarea păcatelor!


STRANA: Amin! (lung)

PREOTUL: Ale Tale dintru ale Tale, Ţie Îţi aducem de toate şi pentru toate.


STRANA: Pe Tine Te lăudăm, pe Tine bine Te cuvântăm, Ţie Îţi mulţumim, Doamne, şi ne rugăm Ţie, Dumnezeul nostru.


PREOTUL: Mai ales pentru Preasfânta, curata, prea binecuvântata, slăvita Stăpâna noastră, de Dumnezeu Născătoarea şi pururea Fecioara Maria.

STRANA cântă: Axionul – glasul 1

Cuvine-se cu adevărat să te fericim, Născătoare de Dumnezeu, cea pururea fericită şi preanevinovată şi Maica Dumnezeului nostru. Ceea ce eşti mai cinstită decât Heruvimii şi mai slăvită fără de asemănare decât Serafimii, care fără stricăciune, pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim. (...lung)
Ectenia mică şi rugăciunea „Tatăl nostru...“
PREOTUL: Întâi pomeneşte, Doamne, pe Preasfinţitul Părintele nostru (Numele), episcopul (denumirea eparhiei), pe care îl dăruieşte sfintelor Tale biserici în pace, întreg, cinstit, sănătos, îndelungat în zile, drept învăţând cuvântul adevărului Tău!


STRANA: Pe toţi şi pe toate!


PREOTUL: Şi ne dă nouă, cu o gură şi o inimă, a slăvi şi a cânta preacinstitul şi de mare cuviinţă numele Tău, al Tatălui şi al Fiului şi al Sfântului Duh, acum şi pururea şi în vecii vecilor!


STRANA: Amin!

PREOTUL: Şi să fie milele marelui Dumnezeu şi Mântuitorului nostru Iisus Hristos cu voi cu toţi!


STRANA: Şi cu duhul tău!

PREOTUL: Pe toţi Sfinţii pomenindu-i, iară şi iară, cu pace, Domnului să ne rugăm!


STRANA răspunde după fiecare cerere: Doamne, miluieşte!

PREOTUL: Pentru Cinstitele Daruri ce s-au adus şi s-au sfinţit, Domnului să ne rugăm!

Ca Iubitorul de oameni, Dumnezeul nostru, Cel ce le-a primit pe ele în sfântul, cel mai presus de ceruri şi duhovicescul Său jertfelnic întru miros de bună mireasmă duhovnicească, să ne trimită nouă dumnezeiescul har şi darul Sfântului Duh, să ne rugăm!


Pentru ca să fim izbăviţi noi de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!

PREOTUL: Ziua toată desăvârşită, sfântă, în pace şi fără de păcat, de la Domnul să cerem!


STRANA răspunde după fiecare cerere: Dă, Doamne!

PREOTUL: Înger de pace, credincios îndreptător, păzitor al sufletelor şi al trupurilor noastre, de la Domnul să cerem!


Milă şi iertare de păcatele şi de greşelile noastre, de la Domnul să cerem!


Cele bune şi de folos sufletelor noastre şi pace lumii, de la Domnul să cerem!

Cealaltă vreme a vieţii noastre în pace şi întru pocăinţă a o săvârşi, de la Domnul să cerem!

Sfârşit creştinesc vieţii noastre, fără durere, neînfruntat, în pace şi răspuns bun la înfricoşătoarea judecată a lui Hristos, să cerem!


STRANA: Dă, Doamne!


PREOTUL: Unitatea credinţei şi împărtăşirea Sfântului Duh cerând, pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!


PREOTUL: Şi ne învredniceşte pe noi, Stăpâne, cu îndrăznire, fără de osândă, să cutezăm a Te chema pe Tine, Dumnezeu-Tatăl Cel ceresc, şi a zice:


STRANA: Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!


PREOTUL: Că a Ta este Împărăţia, şi puterea, şi slava, a Tatălui şi a Fiului şi a Sfântului Duh, acum şi pururea şi în vecii vecilor.


STRANA: Amin!


PREOTUL: Pace tuturor!


STRANA: Şi duhului tău!

PREOTUL: Capetele noastre, Domnului să le plecăm!


STRANA: Ţie, Doamne!

PREOTUL: Cu harul şi cu îndurările şi cu iubirea de oameni ale Unuia-Născut Fiului Tău, cu Care eşti binecuvântat, împreună cu Preasfântul şi bunul şi de viaţă făcătorul Tău Duh, acum şi pururea şi în vecii vecilor!


STRANA: Amin! (...mai lung)

PREOTUL: Să luăm aminte! Sfintele, sfinţilor!


STRANA: Unul Sfânt, unul Domn, Iisus Hristos, întru slava lui Dumnezeu-Tatăl. Amin!

Apoi cântă: Chinonicul
Bucuraţi-vă, drepţilor, întru Domnul, celor drepţi li se cuvine laudă. Aliluia! Aliluia! Aliluia!
urmat, dacă se obişnuieşte, de una, sau două pricesne, la alegere.

Împărtăşirea şi mulţumirea
PREOTUL, cu Sfântul Potir, dintre Ușile Împărătești, zice: Cu frică de Dumnezeu, cu credinţă şi cu dragoste să vă apropiaţi!

STRANA: Binecuvântat este Cel ce vine întru numele Domnului! Dumnezeu este Domnul şi s-a arătat nouă. (Psalmul 117, 26-27)

PREOTUL rostește rugăciunea: Cred, Doamne, şi mărturisesc că Tu eşti cu adevărat Hristos, Fiul lui Dumnezeu Cel viu, Care ai venit în lume să mântuieşti pe cei păcătoşi, dintre care cel dintâi sunt eu.


De asemenea, cred că acesta este însuşi Preacuratul Tău Trup şi acesta este însuşi Scumpul Tău Sânge.
Deci, mă rog Ţie: Miluieşte-mă şi-mi iartă păcatele mele cele de voie şi cele fără de voie, cele săvârșite cu cuvântul, cu fapta sau cu gândul, cele cu ştiinţă şi cu neştiinţă! Şi mă învredniceşte, fără de osândă, să mă împărtăşesc cu Preacuratele Tale Taine, spre iertarea păcatelor şi spre viaţa de veci, amin!


Cinei Tale celei de taină astăzi, Fiul lui Dumnezeu,  părtaş mă primeşte, că nu voi spune vrăjmaşilor Tăi Taina Ta, nici sărutare Îţi voi da ca Iuda, ci, ca tâlharul, mărturisindu-mă, strig Ţie: Pomeneşte-mă, Doamne, întru împărăţia Ta!


Nu spre judecată sau spre osândă să-mi fie mie împărtăşirea cu Sfintele Tale Taine, Doamne, ci spre tămăduirea sufletului şi a trupului, amin!

Se împărtăşeşte robul lui Dumnezeu (Numele) cu Cinstitul Trup şi Sfântul Sânge al Domnului şi Dumnezeului şi Mântuitorului nostru Iisus Hristos, spre iertarea păcatelor și spre viaţa de veci, amin! 


În acest timp STRANA cântă: Trupul lui Hristos primiţi şi din izvorul cel fără de moarte gustaţi! Aliluia! Aliluia! Aliluia!,


sau pe glasul 6: Cinei Tale celei de taină, astăzi, Fiul lui Dumnezeu, părtaş mă primeşte, că nu voi spune taina Ta vrăjmaşilor Tăi, nici sărutare Îţi voi da, ca Iuda, ci ca tâlharul, mărturisindu-mă, strig Ţie: „Pomeneşte-mă, Doamne, întru împărăţia Ta!“. Aliluia! Aliluia! Aliluia!

PREOTUL: Mântuieşte, Dumnezeule, poporul Tău şi binecuvintează moştenirea Ta! (Psalmul 27, 12)

STRANA: Am văzut Lumina cea adevărată, am primit Duhul cel ceresc; am aflat credinţa cea adevărată, nedespărţitei Treimi închinându-ne, că Aceasta ne-a mântuit pe noi.


PREOTUL: Totdeauna, acum şi pururea şi în vecii vecilor! 


STRANA: Amin! Să se umple gurile noastre de lauda Ta, Doamne, ca să lăudăm slava Ta, că ne-ai învrednicit pe noi a ne împărtăşi cu Sfintele, cele fără de moarte, preacinstitele şi de viaţă făcătoarele Tale Taine. Întăreşte-ne pe noi întru sfinţenia Ta! Toată ziua să ne învăţăm dreptatea Ta! Aliluia! Aliluia! Aliluia!


PREOTUL: Drepţi! Primind dumnezeieştile, sfintele, preacuratele, nemuritoarele, cereştile şi de viaţă făcătoarele, înfricoşătoarele lui Hristos Taine, cu vrednicie să mulţumim Domnului!

STRANA: Doamne, miluieşte!


PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!

PREOTUL: Ziua toată desăvârşită, sfântă, în pace şi fără de păcat cerând, pe noi înşine şi unii pe alţii şi toată viaţa noastră lui Hristos Dumnezeu, să o dăm!


STRANA: Ţie, Doamne!

PREOTUL: Că Tu eşti sfinţirea noastră şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!

PREOTUL: Cu pace să ieşim!


STRANA: Întru numele Domnului!

PREOTUL: Domnului să ne rugăm!


STRANA: Doamne, miluieşte!

Rugăciunea Amvonului

PREOTUL: Cel ce binecuvintezi pe cei ce Te binecuvintează, Doamne, şi sfinţeşti pe cei ce nădăjduiesc întru Tine, mântuieşte poporul Tău şi binecuvintează moştenirea Ta!
Plinătatea Bisericii Tale o păzeşte! Sfinţeşte-i pe cei ce iubesc frumusețea casei Tale!
Tu, pe aceştia îi răsplătește, preamărindu-i cu dumnezeiasca Ta putere şi nu ne părăsi pe noi, cei ce nădăjduim întru Tine!
Pace lumii Tale dăruieşte, Bisericilor Tale, preoţilor, conducătorilor țării noastre și întregului Tău popor!
Că toată darea cea bună, şi tot darul desăvârşit, de sus este, pogorându-se de la Tine, Părintele luminilor, şi Ţie slavă şi mulţumire şi închinăciune înălţăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin! Fie numele Domnului binecuvântat, de acum și până în veac! (de trei ori)
PREOTUL: Domnului să ne rugăm!

STRANA: Doamne, miluieşte!

PREOTUL: Binecuvântarea Domnului să fie peste voi, cu al Său har şi cu a Sa iubire de oameni, totdeauna, acum şi pururea şi în vecii vecilor!


STRANA: Amin!

PREOTUL: Slavă Ţie, Hristoase Dumnezeule, nădejdea noastră, slavă Ţie!


STRANA: Slavă Tatălui şi Fiului şi Sfântului Duh! Şi acum şi pururea şi în vecii vecilor, amin! Doamne, miluieşte! (de trei ori) Părinte, binecuvintează!

PREOTUL: Hristos, Adevăratul Dumnezeul nostru, pentru rugăciunile Preacuratei Maicii Sale, ale Sfinţilor, slăviţilor şi întrutot lăudaţilor Apostoli, cu folosințele cinstitelor, cereștilor, netrupeștilor Puteri, pentru rugăciunile (Numele Sfântului al cărui hram îl poartă biserica), ocrotitorul nostru, ale celui între Sfinţi Părintelui nostru Ioan Gură de Aur, arhiepiscopul Constantinopolului, a cărui Dumnezeiască Liturghie am săvârșit, ale Sfinţilor Cuvioşi Simeon şi Amfilohie de la Pângăraţi, ale Sfântului Mucenic Sozont, ale Sfintei Cuvioase Casiana Imnografa şi ale celor împreună cu dânşii, a căror pomenire o săvârşim, ale Sfinţilor şi Drepţilor dumnezeieşti Părinţi Ioachim şi Ana şi pentru ale tuturor Sfinţilor, să ne miluiască şi să ne mântuiască pe noi, ca un bun şi de oameni iubitor!

STRANA: Amin!

PREOTUL: Pentru rugăciunile Sfinţilor Părinţilor noştri, Doamne, Iisuse Hristoase, Dumnezeul nostru, miluieşte-ne pe noi!

STRANA: Amin! (lung)

PREOTUL rosteşte cuvântul de învăţătură.

